title: Qui-Gon Jinn

text: Elokuvan alussa Qui-Gon ja Obi-Wan olivat lähetetty planeetta Naboolle neuvottelemaan korruptoituneen Kauppaliiton kanssa, joka oli saartanut planeetan. He joutuvat hyökkäyksen kohteeksi ja pelastavat planeetan kuningattaren, Padmé Amidalan. He pääsevät saarron läpi, mutta kuningattaren alus vaurioituu ja he joutuvattekemään pakkolaskun Tatooinelle sen korjauttamiseksi.


title: Qui-Gon Jinn

text: Etsiessään varaosia, Qui-Gon tapaa orjapojan nimeltä Anakin Skywalker, joka oli epätavallisen herkkä Voimalle. Verikokeen mukaan hänen midikloriaaniarvonsa—jolla herkkyyttä Voimalle mitattiin—oli korkeampi kuin kenelläkään koskaan aiemmin. Qui-Gon sai myös kuulla Anakinin äidiltä, Shmiltä, ettei pojalla ollut isää. Uskoen Anakinin tämän johdosta olevan jedien ennustuksissa mainittu "valittu", jonka tehtävä on tuoda Voimaan tasapaino, Qui-Gon lyö vetoa Anakinin orjuuttajan, romukauppias Watton, kanssa Anakinin vapaudesta ja Amidalan aluksen varaosista. Anakin voittaa, mutta juuri kun he ovat aikeissa lähteä Tatooinelta, sith-lordi Darth Maul hyökkää Qui-Gonin kimppuun, mutta Qui-Gon pääsee pakoon. Palattuaan Coruscantiin, Qui-Gon pyytää jedineuvostoa kouluttamaan Anakinista jedin. Yoda kuitenkin aistii pojassa vihaa ja pelkoa, jolloin neuvosto kieltäytyy. Qui-Gon vannoo kouluttavansa Anakinin itse, kunhan Obi-Wanille myönnetään jediritarin arvo.


title: Qui-Gon Jinn

text: Kun Qui-Gon, Obi-Wan ja Anakin lähtevät Amidalan mukana Naboolle vapauttamaan planeettaa Kauppaliiton hallinnasta. Qui-Gon ja Obi-Wan kohtaavat uudelleen Darth Maulin ja päätyvät valosapelitaisteluun, jossa Qui-Gon haavoittuu kuolettavasti. Obi-Wan kuitenkin voittaa Maulin ja ennen kuolemaansa Qui-Gon pyytää tätä kouluttamaan Anakinista jedin.


title: Qui-Gon Jinn

text: Qui-Gon ainoastaan mainitaan esiosatrilogin muissa elokuvissa, "" ja "". "Kloonien hyökkäyksessä" Yoda kuulee Qui-Gonin äänen Anakinin surmatessa kokonaisen heimon Tuskenin ratsastajia. Obi-Wan puolestaan saa Geoniksella selville, että Qui-Gonin entinen opettaja, kreivi Dooku, oli kääntynyt sith-lordiksi. 'Sithin kostossa" Yoda paljastaa Obi-Wanille Qui-Gonin ilmestyneen rajan takaa opettaakseen heitä säilyttämään tietoisuutensa kuoleman jälkeen. Poistetussa kohtauksessa Yoda kuulee Qui-Gonin äänen juuri ennen kuin saapuu tapaamaan Alderaanin senattori Bail Organaa.


title: Qui-Gon Jinn

text: Animaatiosarjassa "", Qui-Gon mainitaan useita kertoja. Hän myös esiintyy kahdessa kolmannen kauden jaksossa. Jaksossa "Voiman vartija" hänen henkensä kertoo Obi-Wanille planeetta Mortisilla oleskelevasta kolmesta mahtavasta olennosta, jotka uskovat Anakinin olevan Valittu: Isä (yhtenäisen Voiman ruumiillistuma), Tytär (valoisan puolen ruumiillistuma) ja Poika (pimeän puolen ruumiillistuma). Hän kertoo saman myös Anakinille jaksossa "Mortiksen mysteeri". Myöhemmin, kuudennen kauden jaksossa "Voices," Yoda saa viestin Qui-Gonilta. Mortiksen tapahtumista huolimatta Qui-Gon ei ollut oppimaan ilmestymistä semifyysiseen olomuotoon. Qui-Gonin ohjeita seuraten Yoda matkustaa galaksin halki oppiakseen salaisuuden siitä kuinka tulla yhdeksi Voiman kanssa. Yhden Voiman papittarien asettaman kokeen aikana, hän näkee illuusion siitä, että Qui-Gon on yhä elossa ja Dooku yhä jediritarikunnan jäsen. Vasta tämän kokeen jälkeen hänen sallitaan oppia salaisuus siitä kuinka säilyttää tietoisuutensa kuoleman jälkeen.


title: Qui-Gon Jinn

text: Kirjasarja nimeltä "Jedioppilas" kertoo Qui-Gonin vaiheista ennen "Pimeän uhan" tapahtumia. Ensimmäisessä kirjassa "Nouseva voima" (12 vuotta ennen "Pimeän uhan" tapahtumia) Yoda yrittää taivutella Qui-Gonilla ottamaan itselleen uuden padawanin, mutta Qui-Gon on vastahakoinen, sillä hänen edellinen oppilaansa Xanatos kääntyi Voiman pimeälle puolelle vuosia sitten. Qui-Gon seuraa sivusta valosapeliturnausta, jonka osanottajien joukossa on myös 12-vuotias Obi-Wan. Hän huomaa Obi-Wanin olevan taitava, mutta huomatessaan pojan hallitsemattoman vihan, hän kieltäytyy kouluttamasta tätä. Pian turnauksen jälkeen hän lähtee suorittamaan tehtävää planeetta Bandomeerille. Samalla aluksella hän tapaa jälleen Obi-Wanin, joka lähetettiin planeetalle aloittamaan uusi elämä maataloustyöläisenä. Matkan aikana he puolustavat arcona-rotuun kuuluvia olentoja rikollisjärjestöltä nimeltä Ulkomaailma-korporaatio ja päästyään perille Qui-Gon saa kirjeen Xanatosilta.


title: Qui-Gon Jinn

text: Toisessa kirjassa "Musta vastustaja" paljastuu, että Xanatos on Ulkomaailman nykyinen johtaja. Qui-Gon lähettää Obi-Wanin maataloustöihin ja aikoo tavata Xanatoksen sopiakseen rauhan Ulkomaailman ja Bandomeerin välille. Xanatos aikoi kuitenkin sabotoida tapaamista Qui-Gonin tappamiseksi. Mestari ja entinen oppipoika kohtaavat taistelussa, jonka jälkeen Qui-Gon ja Obi-Wan tekevät lopun Ulkomaailman liiketoimista Bandomeerilla. Xanatos kuitenkin pääsee pakoon. Kohtaaminen Xanatosin kanssa auttoi Qui-Gonia näkemään Obi-Wanin todellisen potentiaalin, jolloin hän hyväksyy tämän uudeksi padawanikseen. Kirjassa "Uhattu temppeli", Xanatos hyökkää jeditemppeliin ja melkein salamurhaa Yodan, mutta Qui-Gon ja Obi-Wan estävät tämän. Kirjassa "Koston päivä", he jahtaavat Xanatosia tämän kotimaailmaan Telosiin, missä langennut jedi kieltäytyy antautumasta ja tekee itsemurhan. Tämän jälkeen Qui-Gon päästää lopultakin jättää tuskallisen menneisyytensä Xanatosin kanssa taakseen.


title: Palais du Luxembourg

text: Palais du Luxembourg (Luxembourgin palatsi) on historiallinen palatsi Pariisin kuudennessa piirissä (arrondissement), Luxembourgin puiston pohjoispuolella. Nykyisin siellä kokoontuu Ranskan senaatti.


title: Palais du Luxembourg

text: Palatsin rakennutti alun perin Maria de Medici, Ludvig XIII:n äiti vuonna 1625. Sen koristelivat taiteilijat Nicolas Poussin ja Philippe de Champaigne. Palatsissa asui myös Napoleon Bonaparte.


title: Erkki Melartin

text: Erik ”Erkki” Gustaf Oskarsson Melartin (7. helmikuuta 1875 Käkisalmi – 14. helmikuuta 1937 Helsinki) oli yksi keskeisimmistä suomalaisista taidemusiikin säveltäjistä.


title: Erkki Melartin

text: Melartin opiskeli Helsingin musiikkiopistossa Martin Wegeliuksen johdolla 1892–1899 ja jatkoi opintojaan Wienissä Robert Fuchsin johdolla. Sydänviasta ja keuhkotaudista huolimatta Melartin loi lähes kaikki musiikinlajit kattavan sävellystuotannon. Merkittäviä teoksia ovat muun muassa kuusi sinfoniaa, Jalmari Finnen librettoon sävelletty ooppera "Aino", ensimmäinen suomalainen baletti "Sininen helmi", viulukonsertto, "Marjatta" sopraanolle ja orkesterille, neljä jousikvartettoa, jousitrio sekä pianoteokset "Surullinen puutarha" ja "Fantasia apocaliptica". Melartin sävelsi myös joitakin iskelmiä oopperalaulaja Ture Aralle nimimerkillä "Eero Mela". Melartinin esitetyin sävellys on epäilemättä juhlamarssi musiikista näytelmään "Prinsessa Ruusunen", joka on Suomen suosituin häämarssi.


title: Erkki Melartin

text: Säveltäjänä Melartinia pidettiin pitkään eklektisenä ja akateemisena miniatyyrimuotojen taitajana, mutta käsitystä on jouduttu tarkistamaan muun muassa sinfonioiden, jousikvartettojen ja Aino-oopperan tultua uudelleen huomion kohteeksi. Melartinin musiikilliset juuret ovat Anton Brucknerin ja Pjotr Tšaikovskin edustamassa myöhäisromantiikassa, mutta niihin yhdistyy usein kansanmusiikillisia, impressionistisia ja 1920- ja 1930-luvuilla entistä useammin myös ekspressionistisia aineksia. Tyylillisesti Melartin oli lähes vapaa Sibeliuksen vaikutuksesta. Sinfonioissaan hän osoittaa pikemminkin yhtymäkohtia Gustav Mahlerin musiikkiin.


title: Erkki Melartin

text: Säveltäjänuran lisäksi Melartin teki merkittävän uran pedagogina. Vuonna 1909 Melartin perusti Viipuriin orkesterikoulun, jonka johtajana ja opettajana hän toimi vuoteen 1911 asti, jolloin hänet valittiin Helsingin Musiikkiopiston (myöhemmin Sibelius-Akatemia) johtajaksi. Melartinin aikana musiikkiopiston toiminta kasvoi ja monipuolistui. Hänen johdollaan musiikkiopisto organisoitiin konservatorioksi 1924, oman talon eduskunnan naapurina se sai 1931. Melartin erosi konservatorion johtajan paikalta 1936 terveydellisistä syistä.


title: Erkki Melartin

text: Sävellyksenopettajana Melartin oli tunnettu avarakatseisuudestaan, joskus jopa suoranaisesta kiltteydestään. Hänen oppilaisiinsa kuuluivat muiden muassa Aarre Merikanto, Yrjö Kilpinen, Väinö Raitio, Ilmari Hannikainen, Uuno Klami, Sulho Ranta ja Helvi Leiviskä.


title: Erkki Melartin

text: Säveltämisen ohella Melartinia kiinnostivat myös valokuvaus, eksoottiset kasvit sekä filatelia. Hän oli myös taidemaalari, jolla oli kaksi julkista näyttelyä.


title: Erkki Melartin

text: Melartinin maailmankatsomus oli teosofinen. 1. tammikuuta 1921 hän liittyi Ruusu-Ristiin ja julkaisi vuonna 1928 aforismikokoelman "Minä uskon (op. 150)". "Aino"-oopperastaan Melartin sanoi, ettei se ole ooppera vaan "kalevalainen mysteerio".


title: Erkki Melartin

text: Melartinin mukaan on nimetty Erkki Melartin -kamarimusiikkikilpailu. Hänen mukaansa nimetty Erkki Melartinin tie sijaitsee Helsingin Pukinmäessä, lähellä Maasalonpolkua.


title: Pähkinäpensas

text: Pähkinäpensas tarkoittaa seuraavia asioita:


title: Euroopanpähkinäpensas

text: Euroopanpähkinäpensas eli pähkinäpensas ("Corylus avellana") on koivukasvien (Betulaceae) heimoon kuuluva lehtokasvi. Pähkinäpensaiden suvun lajeista käytetään toisinaan myös nimeä "hasselpähkinä", joka on myös pähkinöiden kauppanimi. Laji kasvaa 2–7 metriä korkeaksi ja tukevaksi pensaaksi. Se on nuorena hidaskasvuinen ja saavuttaa 15–20-vuotiaana maksimikorkeutensa. Euroopanpähkinäpensaita kasvaa koko Euroopassa, sen pohjoisimpia osia ja aroalueita lukuun ottamatta, ja Kaakkois-Aasiassa. Laji on kalkinsuosija, ja se viihtyy runsasravinteisissa lehti- ja sekametsissä.


title: Euroopanpähkinäpensas

text: Lajin tieteellinen nimi tarkoittaa ”avellinolaista pähkinäpensasta”. "Corylos" on pähkinäpensas latinaksi ja "avellana" viittaa eteläitalialaiseen Avellan paikkakuntaan.


title: Euroopanpähkinäpensas

text: Euroopanpähkinäpensas kasvaa Suomessa 2–7 metriä korkeaksi ja varsin tukevarunkoiseksi, pystyksi pensaaksi. Runkojen kuori on ruskeanharmaa. Oksat kasvavat aluksi suorina, mutta haaroittuvat viimeistään parin metrin korkuisina. Sivuoksat ovat yleensä samalla korkeudella rungon molemmin puolin. Kuluvan kesän haarat ovat siirottavasti nystykarvaisia ja väriltään ruskeita. Lehtisilmut ovat perättömiä, tylppiä, munanmuotoisia ja 2–3 mm pitkiä. Vihreät lehdet ovat kierteisesti, lehtiruodit ovat alle 2 cm pitkiä. Lehtilapa on 5–10 cm pitkä, ehyt, vastapuikea, herttatyvinen ja karvainen. Suonipareja lehtilavassa on kuusi tai seitsemän kappaletta. Lehtilavan kärjessä on lyhyt, terävä nipukka ja lehden laita on toissahainen. Lehden muoto on samantapainen kuin lehmuksella ("Tilia cordata") ja harmaalepällä ("Alnus incana").


title: Euroopanpähkinäpensas

text: Kukinta tapahtuu ennen lehtien puhkeamista, ja euroopanpähkinäpensas onkin leppien ("Alnus") ohella ensimmäisiä kevätkukkijoita Suomessa. Kukinta tapahtuu yleensä maalis-huhtikuussa, mutta leutoina talvina kukinta voi alkaa jo helmikuun puolella. Hedekukinto on pitkä, riippuva keltainen norkko. Emikukinto on 2–4-kukkainen, lyhyt ja silmumainen. Kukinnon luotit ovat väriltään tummanpunaisia. Kukat ovat yksineuvoisia ja pieniä: hedekukka on kehätön, emikukan kehä on vähäinen. Euroopanpähkinäpensaan hedelmä on 1–2 cm pitkä, pallomainen ja yhdislehtisen pähkinä. Pähkinää ympäröi yhdiskasvuisista kukan esi- ja tukilehdistä syntynyt suojus. Se on pähkinän pituinen, kuppimainen ja liuskainen. Liuskat ovat puikeita ja hammaslaitaisia tai liuskaisia. Kypsät pähkinät ovat harmahtavan ruskeita.


title: Euroopanpähkinäpensas

text: Kuten lepät ja koivut ("Betula"), myös euroopanpähkinäpensas on tuulipölytteinen. Pähkinöitten kehittymiseen vaaditaan kuitenkin ristipölytystä eri yksilöistä.


title: Euroopanpähkinäpensas

text: Euroopanpähkinäpensas muodostaa tiheitä pensaita, joissa voi olla jopa 200–300 runkoa. Yksittäisten pensaitten ympärysmitta voi olla yli 10 metriä. Joskus hyvin harvoin se saattaa kasvaa yksirunkoiseksi puuksi. Pensaan keskimmäiset osat ovat vanhimpia, ja ne kuolevat ensin, mutta pensas kasvattaa jatkuvasti reunoilleen uusia taimia rengasmaisesta juurakosta, joka pensaan vanhetessa laajenee ulospäin. Näin muodostuu pähkinäpensaskehiä eli runnoja. Euroopanpähkinäpensaan juurakko on hyvin pitkäikäinen ja saattaa elää jopa yli tuhat vuotta. Maanpäälliset runkohaarat ovat kuitenkin lyhytikäisiä ja elävät harvoin yli 50-vuotiaiksi. Ensimmäisinä vuosinaan euroopanpähkinäpensas kasvaa hitaasti. Vajaan kymmenen vuoden ikäisenä sen kasvu kuitenkin nopeutuu, ja 15–20-vuotiaana se saavuttaa maksimikorkeutensa.


title: Euroopanpähkinäpensas

text: Euroopanpähkinäpensaan levinneisyysalue rajoittuu Eurooppaan ja Luoteis-Aasian. Sitä tavataan koko Euroopassa lukuun ottamatta Islantia, Fennoskandian keski- ja pohjoisosia, Venäjän pohjoisosia sekä Ukrainan ja Venäjän aroalueita. Euroopan ulkopuolella lajia kasvaa Kaukasuksella sekä paikoitellen Turkissa sekä Pohjois-Iranissa. Jääkauden jälkeisellä lämpökaudella euroopanpähkinäpensasta kasvoi yleisenä nykyistä pohjoisempana.


title: Euroopanpähkinäpensas

text: Suomessa euroopanpähkinäpensas kasvaa levinneisyysalueensa pohjoisrajoilla. Se kasvaa yleisenä lehtopensaana ainoastaan kapealla kaistaleella etelä- ja lounaisrannikolla eli hemiboreaalisella vyöhykkeellä. Kaikkein runsaimmillaan laji on Ahvenanmaalla ja Turun saaristossa. Lajin luonnonvarainen pohjoisraja on Satakunnassa, Etelä-Hämeessä ja Etelä-Savossa. Pohjoisimmat luonnonvaraiset pähkinäpensasyksilöt kasvavat Suomessa Korpilahdella. Pohjoisimmat suuremmat esiintymät ovat Hollolassa ja Hämeen lehtokeskuksen alueella. Suomessa pohjoisimmat esiintymät ovat lämpökauden jälkeisiä, paikallisia ja harvinaisia reliktejä.


title: Euroopanpähkinäpensas

text: Suomen lounais- ja etelärannikolla euroopanpähkinäpensas on sen verran yleinen, että niiden kukinta keväisin aiheuttaa joillekin ihmisille allergiaoireita. Osa Suomessa keväisin olevasta siitepölystä kaukokulkeutuu maahan tuulten mukana lounaasta ja etelästä.


title: Euroopanpähkinäpensas

text: Euroopanpähkinäpensas viihtyy kuivahkoissa ja tuoreissa, runsasravinteisissa lehti- ja sekametsissä. Laji on kalkinsuosija. Toisinaan sitä kasvaa niin runsaasti, että pähkinäpensaslehdoista puhutaan omana lehtotyyppinään. Parhaiten euroopanpähkinäpensas kasvaa valoisassa, lehtipuuvaltaisessa ja ravinteikkaassa rinnemaassa. Se sietää varjoa kohtuullisesti, mutta kuusettuminen voi näännyttää pähkinäpensaiden elinvoiman. Suomessa pähkinäpensaslehto on yksi luonnonsuojelulain mukaan suojeltavista luontotyypeistä.


title: Euroopanpähkinäpensas

text: Pähkinähakki, närhi ja orava levittävät pähkinöitä tehokkaasti. Koska pähkinäpensas varjostaa tehokkaasti, ei juuri mikään muu kasvi kasva sen alla. Silti se luo ympärilleen omanlaisensa kasvi- ja eläinlajiston. Sinivuokko ("Hepatica nobilis") viihtyy selvästi parhaiten pähkinäpensaan alla, ja sen kasvustot ovatkin runsaita alueilla, missä esiintyy pähkinäpensasta. Pähkinäpensaalla on myös oma sieni- ja loislajistonsa, esimerkiksi siitä riippuvainen suomukka ("Lathraea squamaria").


title: Euroopanpähkinäpensas

text: Euroopanpähkinäpensaan pähkinä, ”hasselpähkinä”, on erittäin ravinteikas, sillä se sisältää noin 60 % rasvaa sekä valkuaisaineita, mineraaleja ja C-vitamiinia. Kaupoissa myytävät hasselpähkinät eivät tosin yleensä ole euroopanpähkinäpensaista vaan sukulaislaji isopähkinäpensaasta ("Corylus maxima"). Hasselpähkinöitä voi syödä sellaisenaan, ja niistä saadaan lisäksi hyvälaatuista öljyä.


title: Euroopanpähkinäpensas

text: Pähkinäpensaiden pähkinöitä on käytetty ihmisravinnoksi hyvin kauan, jo varhaisella kivikaudella. Pähkinäpensasta on arvostettu myös Pohjois-Euroopassa. Kasvin arvostuksesta ravintona kertoo hyvin se, että ahvenanmaalaiset toimittivat pähkinöitä muun muassa Ruotsin hovin tarpeisiin. Pähkinöiden kerääminen ei myöskään ollut sallittua ilman maanomistajan lupaa.


title: Euroopanpähkinäpensas

text: Paitsi ravinnoksi, euroopanpähkinäpensaan pähkinöitä on nautittu myös rohtona. Aikoinaan niillä hoidettiin muun muassa impotenssia ja karhunrasvasta ja murskatuista pähkinöistä valmistetun hiusöljyn uskottiin ehkäisevän kaljuuntumista. Nykyään pähkinäpensaan lehtiä ja kuoria käytetään rohtona muun muassa kuumelääkkeenä.


title: Euroopanpähkinäpensas

text: Euroopanpähkinäpensaan nuoria haaroja on käytetty Ahvenanmaalla silakkatynnyreiden vanteisiin. Tämän vuoksi pähkinäpensaskasvustoja hakattiin säännöllisesti kasvun nopeuttamiseksi. Sitä on myös käytetty polttopuuna, sillä sen lämpöarvo on hyvä.


title: Euroopanpähkinäpensas

text: Euroopanpähkinäpensas on myös koristekasvi, jota kasvatetaan pihoilla, puistoissa ja puistometsissä. Siitä on jalostettu useita kaupallisia viljelylajikkeita, kuten 'Aurea' (kultapähkinäpensas), 'Contorta' (peikonpähkinäpensas) ja 'Fuscorubra' (punapähkinäpensas). Viljeltynä laji menestyy Suomessa hyvin Keski-Suomen korkeudelle saakka. Pohjoisempana se menestyy huonommin, mutta kasvaa jotenkuten Länsi-Lappia myöten.


title: Euroopanpähkinäpensas

text: Kovakuoriaislaji pähkinäkärsäkäs ("Curculio nucum") munii pähkinäpensaiden pähkinöiden sisään ja toukat kasvavat niiden sisällä. Pähkinöiden pudotessa loppukesästä maahan toukat porautuvat pähkinästä ulos koteloituakseen maan sisään.


title: Epätyhjyysongelma

text: Epätyhjyysongelmalla tarkoitetaan kysymystä siitä, hyväksyykö jokin mielivaltainen Turingin kone yhtään syötemerkkijonoa. Kyseessä on pysähtymisongelman tavoin ratkeamaton ongelma. Ongelman voi esittää myös formaalina kielenä seuraavasti: formula_1


title: ARM

text: ARM () on 32-bittinen mikroprosessoriarkkitehtuuri, jonka kehitti brittiläinen tietokonevalmistaja Acorn 1980-luvun puolivälissä. ARM on pitkäikäisimpiä RISC-arkkitehtuureja ja nykyisin suosittu etenkin kämmenmikrojen, matkapuhelimien ja sulautettujen järjestelmien suorittimissa. Se on maailman eniten valmistettu 32-bittinen suoritinarkkitehtuuri: alkuvuodesta 2007 ARM-suorittimia oli valmistettu viisi miljardia kappaletta, ja mm. 90 % matkapuhelimista käyttää niitä. Vuonna 2014 luku oli kymmenkertaistunut yli viiteenkymmeneen miljardiin.


title: ARM

text: ARM soveltuu pienikokoisiin laitteisiin hyvin, koska sen voi toteuttaa suhteellisen vähäisellä logiikkamäärällä tehokkuuteensa nähden. Esimerkiksi ARM2:ssa oli vain noin 30 000 transistoria, mutta se oli silti nopeampi kuin samalla kellotaajuudella ajettu Motorola 68000, jossa transistoreja oli noin 68 000. Pienestä koostaan huolimatta ARM-prosessorit ovat varteenotettavia prosessoreita, koska ne voivat sisältää esimerkiksi muistinhallintayksikön (MMU), joka mahdollistaa kehittyneiden käyttöjärjestelmien ajamisen.


title: ARM

text: 64-bittinen ARM-suoritinsarja on julkaistu lokakuussa 2011.


title: ARM

text: Acornista erkaantunut ARM Holdings ei enää valmista ARM-suorittimia, vaan on keskittynyt vain niiden suunnittelemiseen ja myy niiden valmistusoikeuksia useille muille yrityksille kuten Samsungille, Texas Instrumentsille (katso OMAP) ja Motorolalle (katso DragonBall MX).


title: ARM

text: ARM-käskykanta on RISC-tyyppinen, eli sen käskyt ovat melko yksinkertaisia ja symmetrisiä. Operaatiot tehdään rekisterien välillä. Muistia käsittelevät vain muistinlataus- ja tallennuskäskyt. ARM sisältää kuitenkin myös joukon RISC-kantaa ilmaisuvoimaisempia käskyjä, kuten käskyt pinon käyttämiseen. Lisäksi normaaleihin aritmeettisiin käskyihin voidaan liittää toisen parametrin bittien siirto (shiftaus). Miltei jokainen käsky voi olla ehdollinen, eli käsky voidaan joko suorittaa tai olla suorittamatta riippuen jonkun ehtorekisterin arvosta. Sen avulla voidaan välttää osa ohjelmakoodin ehdollisista haarautumisista, millä saadaan pidettyä suorittimen liukuhihnat täynnä ja parannettua välimuistin osumatarkkuutta, mikä parantaa suorituskykyä.


title: ARM

text: Normaalit ARM-käskyt ovat 32 bitin mittaisia. Uusissa ARM-prosessoreissa on myös toinen toimintatila, "Thumb", jossa käskyt ovat 16 bitin mittaisia. Tällöin ohjelmamuistia sekä ohjelmamuistin ja prosessorin välistä muistiväylää tarvitaan vähemmän. Thumb-moodissa prosessorin toiminta on rajoittunutta: esimerkiksi vapaasti käytettävien rekisterien määrä on rajoitettu kahdeksaan, eikä muiden kuin hyppykäskyjen suoritus voi olla ehdollista.


title: ARM

text: Yleiskäyttöisiä rekistereitä ARMissa on 16 kappaletta, mikä on melko vähän RISC-prosessorille.


title: ARM

text: Tavujärjestys on "bi-endian" ARM6-malleista eteenpäin, joka tarkoittaa että suoritin tukee molempia mahdollisuuksia (little, big). Vanhat mallit olivat vain pieni-endiaanisia (ARM2, ARM3, ARM2aS).64-bittinen ARM-suoritinsarja on julkaistu lokakuussa 2011.


title: ARM

text: Sarjan ensimmäinen malli on ARMv8-A, johon on kaksi päivitysversiota: ARMv8.1-A ja ARMv8.2-A.


title: ARM

text: 64-bitti ARM-arkkitehtuuri tunnetaan nimellä AArch64, ja se käyttää A64-käskykantaa.


title: ARM

text: "NEON" (tai on ARM-suorittimien vastine SIMD käskylaajennuksille.


title: ARM

text: Mali on ARM Holdingsin grafiikkasuoritinsarja (GPU).


title: Acorn Archimedes

text: Acorn Archimedes oli brittiläisen Acornin vuonna 1987 julkistama mikrotietokone, joka käytti Acornin omaa ARM-suoritinta. Näin se oli ensimmäinen RISC-suorittimella varustettu kotitietokone. Ensimmäinen Archimedes -malli piti näppäimistön ja keskusyksikön erillään toisistaan, mutta myöhemmin ilmestyi malleja, joissa näppäimistö oli keskusyksikön päällä.


title: Acorn Archimedes

text: Tietokone edelsi myös useimpien UNIX-koneiden valmistajien ensimmäisiä RISC-pohjaisia malleja.


title: Acorn Archimedes

text: Archimedes ei huomattavasti suuremmasta laskentatehostaan huolimatta menestynyt oman sukupolvensa kotitietokoneita, Atari ST:tä ja Amigaa, vastaan. Britanniassa konetta nähtiin varsin usein kouluissa, koska sen edeltäjä BBC Micro oli saavuttanut aseman koulujen käyttämänä koneena. Suomessa Archimedeksellä oli maahantuoja, mutta konetta ei varsinaisesti markkinoitu eikä myyty. Ihmisten tietoisuuteen se nousi ainakin MikroBITTI -lehden koneesta tehdyn artikkelin myötä.


title: Acorn Archimedes

text: Archimedeen tehokkuutta esiteltiin usein 3D-peleillä, erityisesti David Brabenin varta vasten sille ohjelmoimalla "Zarchilla", joka tunnetaan muilla koneilla "Virus"-nimisenä. Archimedeksen ensimmäisissä malleissa ei ollut joystick-porttia, mikä vaikeutti sen asemaa pelikoneena. Myöhempään A3010 -malliin lisättiin joystick-portti, mutta juuri mitkään Archimedeksen peleistä eivät tukeneet sitä. Archimedekselle käännettiin kuitenkin jonkun verran ST:ltä ja Amigalta tuttuja pelejä – yleensä lähes identtisenä. Archimedeksen vuonna 1991 julkaistu versio avaruussimulaattori Elitestä oli kehitetty pidemmälle kuin pelin muut versiot.


title: Acorn Archimedes

text: Tietokoneen seuraaja oli RiscPC.


title: Acorn Archimedes

text: Archimedeen käyttöjärjestelmä oli nimeltään "Arthur OS", jonka nimi vaihdettiin myöhemmin RISC OS:ksi.


title: Acorn Archimedes

text: Tietokoneesta oli kolme mallisarjaa: 300, 400 ja 500.


title: Acorn Archimedes

text: 300- ja 400-sarjat käyttivät ARM-2 suoritinta, 500-sarja käytti ARM-3 suoritinta.


title: Acorn Archimedes

text: Tietokoneissa oli kolme erikoispiiriä: muisti- (MEMC), video- (VIDC) ja I/O-ohjaukseen (IOC).


title: Cannibal Corpse

text: Cannibal Corpse on yhdysvaltalainen Buffalossa, New Yorkissa vuonna 1988 perustettu death metal -yhtye. Yhtyeen albumien maailmanlaajuiset myyntiluvut ylittivät miljoonarajan vuonna 2003 ja pelkästään Yhdysvalloissa äänitteitä on myyty yli puoli miljoonaa.


title: Cannibal Corpse

text: Yhtye on tunnettu väkivaltaisista sanoituksista, mutta on kertonut, että sanoitukset pulppuavat suoraan kauhuelokuvista ja että niitä ei tarvitse ottaa liian vakavasti. Yhtyeen tunnetuin kappale lienee "Hammer Smashed Face", joka on myös elokuvassa "Ace Ventura – lemmikkidekkari" (1994). Yhtyettä ei alun perin kaavailtu elokuvaan, ohjaaja vain oli pyytänyt Metal Blade Records -levy-yhtiöltä "jotain Cannibal Corpsen tyylistä", ja levy-yhtiö oli lähettänyt paikalle yhtyeen itsensä.


title: Cannibal Corpse

text: Yhtyeen albumien kannet on piirtänyt Vince Locke. Kolmen ensimmäisen studioalbumin, "Eaten Back to Life", "Butchered at Birth" ja "Tomb of the Mutilated", kansitaide oli kielletty muun muassa Saksassa. Samaisilta levyiltä ei saanut myöskään soittaa esimerkiksi Saksassa yhtään kappaletta radiossa tai konserteissa ennen vuotta 2006, jolloin kielto kumottiin. 2006 vuoden "Kill"-albumin kannessa ei ole erikoisia graafisia piirroksia.


title: Cannibal Corpse

text: Nykyiset


title: Cannibal Corpse

text: EntisetStudioalbumit


title: Cannibal Corpse

text: Livealbumit


title: Cannibal Corpse

text: EP:t


title: Cannibal Corpse

text: Demot


title: Cannibal Corpse

text: Musiikkiboksit


title: Cannibal Corpse

text: Singlet


title: Acorn Computers

text: Acorn Computers Ltd. oli brittiläinen mikrotietokonevalmistaja, joka perustettiin Cambridgessä vuonna 1978, ja joka lopetti toimintansa 2000. Vuosina 1985–1996 yritys oli italialaisen Olivettin omistuksessa, sen jälkeen Acorn Computers myytiin Lehman Brothersille.


title: Acorn Computers

text: Acorn System 1 oli varhainen 8-bittinen tietokone joka oli suunnattu harrastajille. Se perustui MOS 6502 suorittimeen ja julkaistiin vuonna 1979.


title: Acorn Computers

text: Acorn Atom oli Acornin 1981–1983 valmistama ensimmäinen kotikäyttäjälle tarkoitettu kotitietokone.


title: Acorn Computers

text: Merkittävä Acornin valmistama kotitietokone oli vuodesta 1982 alkaen myyty Acorn Proton, jota markkinoitiin nimellä BBC Micro sen liityttyä BBC:n 1980-luvun alkupuolella ajamaan tietotekniikkalukutaitoprojektiin (BBC Computer Literacy Project) ja siihen kuuluvaan televisiosarjaan "The Computer Programme". Konetta käytettiin pääasiassa kouluissa opetustarkoituksiin ja sitä myytiin 1,5 miljoonaa kappaletta. BBC Microssa oli MOS 6502 -suoritin, 16 tai 32 kilotavua keskusmuistia ja varsin kehittynyt BASIC-tulkki. Koneelle kehitettiin myös ensimmäinen versio "Elite"-pelistä.


title: Acorn Computers

text: Vuonna 1987 Acorn julkisti Archimedes-tietokoneen, joka oli ensimmäinen RISC-suoritinarkkitehtuuria käyttävä kotimikro. Se oli prosessoriteholtaan huomattavasti nopeampi, kuin tuon ajan 16-bittisen sukupolven kotimikrot, Amiga ja Atari ST, mutta se ei kuitenkaan markkinoinnin puuttuessa lähtenyt kilpailemaan markkinaosuuksista niiden kanssa ja oli myös huomattavasti kalliimpi. Sitä käytettiin kuitenkin edeltäjänsä tapaan Britanniassa yleisesti kouluissa.


title: Acorn Computers

text: Archimedes-tietokoneen ARM-suoritinarkkitehtuuria käytetään nykyään yleisesti kämmentietokoneiden ja matkapuhelinten kaltaisissa pienissä laitteissa sekä miltei yksinomaan älypuhelimissa.


title: Place de la Concorde

text: Place de la Concorde on aukio Pariisissa, Ranskassa. Se sijaitsee Seinen pohjoisrannalla välittömästi Tuileries-puiston länsipuolella, ja aukiolta länteen johtaa Pariisin valtakatu Avenue des Champs-Élysées.


title: Place de la Concorde

text: Aukion alkuperäinen nimi oli Place Louis XV silloisen kuninkaan mukaan. Sen suunnitteli Jacques Ange Gabriel vuonna 1755. Aukio oli vallihaudan reunustama kahdeksankulmio, ja sen nurkissa olivat pylväät, joihin myöhemmin nostettiin kahdeksan maakunnan symbolit. Vallihauta täytettiin myöhemmin.


title: Place de la Concorde

text: Ranskan vallankumouksen aikana kuningas Ludvig XV:n patsas kaadettiin, aukio nimettiin uudelleen Vallankumouksen aukioksi ("Place de la Révolution") ja sinne pystytettiin giljotiini. Päänsä siellä menettivät hurraavan väkijoukon edessä muun muassa Ludvig XVI, Marie Antoinette, Madame du Barry, Georges Danton, Antoine Lavoisier, Saint-Just ja Maximilien Robespierre. Ahkerimmassa käytössä giljotiini oli kesällä 1794, jolloin kuukaudessa teloitettiin yli 1 300 henkilöä. Poliittisen tilanteen vakiinnuttua hallitus nimesi aukion virallisesti Place de la Concordeksi.


title: Place de la Concorde

text: Aukion patsaista ja suihkulähteistä tunnetuin on sen keskellä kohoava, hieroglyfein koristeltu Luxorin obeliski. Sen laidoilla sijaitsevat muun muassa Hôtel de Crillon ja Yhdysvaltain suurlähetystö. Aukiolta pohjoiseen johtavan lyhyen Rue Royalin päässä sijaitsee Église de la Madeleine, ja vastapäätä Seinen toisella puolella Palais Bourbon.


title: Agility

text: Agility on ohjaajien ja koirien esteratakilpailu, jossa koiraa ohjataan erilaisten esteiden yli. Lajin nimi tulee englannin kielen sanasta "agility", joka on suomeksi "ketteryys". Lajin rantautuessa Suomeen 1986 sen nimeksi ehdotettiinkin muun muassa ketteryyttä ja vikellystä, mutta englanninkielinen alkuperäisnimi jäi elämään. Parhaimmillaan laji on ohjaajan ja koiran täydellistä yhteistyötä. Ensimmäiset viralliset agilitykilpailut järjestettiin Suomessa 1987. Agility on levinnyt ympäri maailman ja lajin Maailmanmestaruuskilpailut järjestetään vuosittain. Suomessa MM-kisat on järjestetty vuonna 2000 ja 2008. Suomen Agilityliitto hakee MM-kisoja Suomeen myös vuodeksi 2019.


title: Agility

text: Agilityradalla on yleensä 12–22 estettä, joista vähintään seitsemän tulee olla tavallisia hyppyesteitä. Muita esteitä ovat muun muassa kontaktiesteet (keinu, A-este, puomi), pituus, muuri, rengas, pöytä ja tunneliesteet eli umpi- ja avotunneli (pussi ja putki). Koirien agility on saanut alkunsa vuonna 1977 Englannissa hevosten estekisojen väliajoilla olleista koirien estehyppynäytöksistä. Harrastuksessa menestyminen edellyttää koiralta hallittavuutta, hyvää kuntoa, toimintakykyä ja hyvää yhteistyötä ohjaajan kanssa.


title: Agility

text: Esteet jaetaan kolmeen ryhmään: hyppyesteet, kontaktiesteet ja muut esteet. Esteiden korkeudet ja muut mitat vaihtelevat kokoluokan mukaan. Ratatyyppejä on kaksi: agilityrata ja hyppyrata. Agilityradalla voi olla kaikkia estetyyppejä. Hyppyradalla ei ole kontaktiesteitä.


title: Agility

text:
Hyppyeste suoritetaan hyppäämällä esteen yli. Mikäli koira tiputtaa tai kaataa esteen osan, esteen suorittamisesta saa suoritusvirheen.Kontaktiesteissä on sekä nousevalla että laskevalla pinnalla kontaktialueet, joihin koiran on estettä suorittaessa koskettava vähintään yhdellä tassun osalla. Mikäli koira jättää koskematta kontaktialueeseen, koirakko saa kontaktivirheen.
Agilityradan suunnittelee jokaisen kilpailun tuomari jokaiseen kilpailuun erikseen. Ohjaajat saavat tutustua numeroituun rataan viiden-kahdeksan minuutin ajan ennen kilpailusuoritustaan.


title: Agility

text: Kilpailuradan pituus on 100–200 metriä, ja sille määritetään ihanneaika koiran ihanteellisen etenemisnopeuden mukaan. Yleensä täysmittaisen agilityradan ihanneaika liikkuu 30 ja 60 sekunnin välillä; koira etenee radalla yleensä 3-5 metriä sekunnissa.


title: Agility

text:
Kilpailusuoritus arvostellaan suorituksen ajan ja virheiden perusteella, ohjaustyylillä ei ole merkitystä. Virheistä voi saada joko virhepisteitä tai hylkäyksen, mm. väärässä järjestyksessä suoritetusta radasta. Yleisin syy hylkäykseen on väärä rata eli ajautuminen väärälle esteelle tai esteen välistä jättämiset. Ratavirheet tuottavat 5 virhepistettä. Ratavirheiksi katsotaan kieltäytymiset, riman tai esteen osan pudotukset ja kontaktivirheet. Aikavirhettä saa ihanneajan ylittämisestä, yhden virhepisteen jokaista ylitettyä sekuntia kohti. Nollatulokseksi sanotaan suoritusta, jossa ei ole aika- eikä ratavirheitä.
Kilpailusuoritukset arvostellaan seuraavasti:
Kilpailuihin saavat osallistua yli 18 kuukautta vanhat koirat, jotka on tunnistusmerkitty ja rekisteröity. Myös Kennelliiton antidoping-määräyksiä on noudatettava. Suomessa virallisiin kilpailuihin osallistuessa pitää olla voimassa oleva Suomen Agilityliiton kilpailulisenssi ja agilityn kilpailukirja, jonka tuomari on varmentanut. SM-kisoihin ja MM-karsintoihin on voimassa omat karsintavaatimuksensa, jotka muuttuvat vuosittain. Voimassa olevat säännöt löydät Suomen Agilityliiton kotisivuilta. Sekarotuisilla koirilla ei ole osallistumisoikeutta arvokisoihin, mutta ne saavat osallistua kaikille roduille avoimiin sekarotuisten MM-kilpailuihin.


title: Agility

text: Koirat jaetaan säkäkorkeuden perusteella kolmeen kokoluokkaan:


title: Agility

text: Ennen ensimmäistä virallista kilpailua koiran säkäkorkeus mitataan. Mittauksen suorittaa Suomen Kennelliiton agility-ylituomari.


title: Agility

text: Säkäluokissa koirat jaetaan kolmeen tasoluokkaan: 1, 2 ja 3. 1-luokka on helpoin ja siihen saavat osallistua kaikki, joilla ei ole kolmea luokanvaihtoon oikeuttaa tulosta. Ykkösluokasta kakkosluokkaan noustakseen tarvitaan kolme puhdasta suoritusta (0-tulos eli tulos alle 0, kertoo kuinka paljon suoritusaika on alle ihanneajan). Kakkosluokasta kolmanteen siirtyäkseen koirakon on saatava kolme nollatulosta ja lisäksi sijoituttava kolmen parhaan joukkoon. Ykkösistä kakkosiin ja kakkosista kolmosiin siirryttäessä koira saa agilitysertifikaatin, jonka mukana koiralle annetaan puna-musta ruusuke. Koira saa agilityvalion (AVA) arvon voitettuaan kolme kertaa kolmosluokassa nollatuloksella sekä saatuaan vaadittavan näyttelytuloksen. Ensimmäisen ja viimeisen nollavoiton välillä tulee kuitenkin olla kulunut aikaa 1 vuosi 1 vrk. Voitoista vain yksi saa olla hyppyradalta ja voittojen tulee olla kahden eri tuomarin radoilta. Näyttelytulosvaatimuksen vuoksi sekarotuiset koirat eivät voi saavuttaa AVA-arvoa, vaan puhutaan epävirallisesti kolme sertifikaattia saavuttaneista "varjovalioista". Myös puhdasrotuiset koirat, joilla ei tarvittavaa näyttelytulosta ole tai jotka sitä eivät voi saavuttaa (kives-, hammaspuutokset, värivirheet), voivat olla "varjovalioita".


title: Agility

text: Laji sopii kaikille koirille ja ohjaajille. Agilitykilpailuun voi osallistua minkä rotuisen koiran kanssa tahansa, myös seka- eli X-rotuisen kanssa. Suosituimpia rotuja agilityssä ovat belgianpaimenkoirat, shetlanninlammaskoirat, bordercolliet, villakoirat, cockerspanielit jackrussellinterrierit ja borderterrierit. Fyysisistä syistä agility voi kuitenkin olla liian rankkaa pitkäselkäisille tai hyvin matalaraajaisille, suorapolvisille tai muuten rakenteeltaan raskaille ja äärimuodostuneille koirille.


title: Agility

text: Suomessa on muuhun maailmaan verrattuna huomattavan paljon rotuja agilityn parissa korkeallakin tasolla. Suomen edustusmaajoukkueissa on ollut muun muassa bichon frisé, länsigöötanmaanpystykorva, puli, pumi, mudi, kromfohrländer, novascotiannoutaja ja kooikerhondje. Tämä osoittaa että agility sopii monille roduille myös huipputasolla.


title: Agility

text: Agilityn harrastamisen voi aloittaa, kun koira on saavuttanut aikuiskokonsa. Kilpailevan koiran täytyy olla vähintään 18 kuukauden ikäinen, terve, tunnistusmerkitty ja rokotettu Suomen Kennelliiton määräysten mukaisesti. Koiran tulisi myös olla perustottelevainen. Alkeiskursseja järjestävät agilityseurat, joita on Suomessa jo melkein joka paikkakunnalla. Aluksi koiralle opetetaan kukin estetyyppi erillisenä ja vähitellen voidaan siirtyä harjoittelemaan ratoja ja vaikeampia ohjauskuvioita. Tärkeää harjoittelussa on löytää motivointikeinot, jotka sopivat juuri kyseiselle koiralle. Näitä voivat olla esimerkiksi makupalat, lelut tai leikki.


title: Agility

text: Suomen mestarit


title: Agility

text: Pohjoismaiden MestaritSuomen mestarit


title: Agility

text: Maailman mestarit


title: Agility

text: Pohjoismaiden mestarit


title: Agility

text: ParAgilityn MM-menestyjät


title: Agility

text: MM-kisat


title: Agility

text: PM-kisat


title: Agility

text: SM-kisat


title: Agility

text: Euroopanmestaruuskilpailut


title: Agility

text: Avoimet MM-kisat (World Agility Open)


title: Agility

text:
SM-kisat
MM-kisat


title: Agility

text: Paragility MM-kilpailut


title: Agility

text:
Group 3: Kultamitalistit Jukka Leppälä (PIRKU) ja bordercollie Hello Kitty (Tending Pacemaker)
Group 3: Pronssimitalistit Jukka Leppälä (PIRKU) ja borderterrieri Liina (Helinä)


title: Agility

text: EOJ (European open junior)


title: Agility

text: - Medi joukkue pronssi: Elsi Pulli ja Mudi Skitso, Elsi Pulli ja Mudi Didi, Kim Berglund ja Shetlanninlammaskoira Peski, Kim Berglund ja Shetlanninlammaskoira Spike


title: Agility

text: Laamojen ja alpakoiden agility on uusi laji, jota on kuitenkin Keski-Euroopassa ja USA:ssa harrastettu jo vuosia. Lajin tarkoituksena on kouluttaa eläimiä siten, että niitä on helppoa ja turvallista käsitellä ja kuljettaa. USA:ssa kilpaillaan AOBA-säännöillä, Keski-Euroopassa AELAS-säännöillä. Säännöt ovat melkein samat, mutta arvosteluissa on joitain pieniä eroja.


title: Agility

text: Suomessa on järjestetty yksi kilpailu AELAS-säännöillä Joensuussa ja kaksi vapaamuotoisilla säännöillä. Eläimiä talutetaan radan läpi ja virhepisteet määräävät sijoituksen. Vapaamuotoisissa kilpailuissa kilpailtiin nopeimmasta ajasta ja esteen kieltäytymisestä joutui juoksemaan sakkoringin. Tyypillisiä esteitä ovat pujottelu, tunneli, lankkusilta, peruuttaminen, pysähtyminen ja askellajin vaihto sekä erilaiset hyppyesteet.


title: Agility

text: Myös kissoille järjestetään agilitykilpailuja esimerkiksi kissanäyttelyjen yhteydessä. Lisätietoa löytyy Suomen Agilitykissat ry:n sivuilta .


title: Agility

text: Rottien agilityrata koostuu viidestä esteestä, joita ovat silta, tunneli, A-este, köysi ja keinu. Kesyrotta voi saavuttaa agilityssa Agility Champion- (AgiCh), Agility Grand Champion- (AgiGrCh) sekä Agility Vuoden Voittaja -tittelin. Virallisia agilitykilpailuja järjestetään Suomen Kesyrottayhdistys ry:n näyttelyiden yhteydessä, ellei toisin mainita. Lisätietoa aiheesta löytyy Suomen Kesyrottayhdistys Ry:n sivuilta.


title: Agility

text: Periaate poniagilityssä on sama kuin koirilla; hevonen suorittaa esteradan tietyn järjestyksen mukaan sovitun ajan puitteissa. Hevoseen koskemista ei sallita, vaan se on saatava esteille äänimerkein sekä kehonkielen avulla. Esteet ovat suuremmaksi osaksi samat kuin koirilla, eli radalta löytyy erilaisia hyppyesteitä (maapuomeista puoleentoista metriin), pujottelu, rengas, puomi, tunneli, A-este, keinu, vesieste, pöytä. Hevosten ja omistajien iloksi myös erikoisesteet kuten pressukenttä, kahluuallas ja lastauskoppi jne.


title: Agility

text: Hamsteriagilityssä käytetään pituushyppyjä lukuun ottamatta samoja estetyyppejä kuin koirilla.


title: Karnakin temppeli

text: Karnakin temppeli on muinaisen Egyptin toiseksi suurin temppeli ja vanha uskonnollinen keskus. Se sijaitsee Niilin rannalla Luxorissa. Temppelikompleksin vanhimmat, nyt jo kadonneet osat rakennettiin Keskivaltakunnan aikana 2055–1650 eaa. ja sitä laajennettiin huomattavasti Uuden valtakunnan aikana. Temppelialueella on monenlaisia temppelirakennuksia, kappeleita, pylväitä, torneja ja patsaita. Se koostuu kolmesta osasta, joista suurimmassa, Amonin temppelialueessa, sijaitsi Amon-jumalan temppeli.


title: Karnakin temppeli

text: Karnakin temppelialueella on kolme eri jumalalle pyhitettyä suurta osaa: Amon-Ran rakennukset keskustassa, Mutin rakennukset etelässä ja Montun rakennukset pohjoisessa. Suurin on Amonin temppelialue, joka kasvoi lopulta 123 hehtaarin laajuiseksi. Sen keskellä oli varsinainen Amonin temppeli, jonka ulkopuolella olivat 18. dynastiasta peräisin olevat Thutmosis I:n aarrekammio, Thutmosis III:n Ptah-temppeli, Amenofis III:n rakennuttama temppeli, Hatšepsutin ja Thutmosis III:n aurinkokulttipaikka sekä Amenofis II:n kuninkaankulttitemppeli.


title: Karnakin temppeli

text: Alueella on kymmenen pylonia eli sisäänkäytävää reunustavaa torniparia. Temppelin esipihoilla, jotka eivät olleet tavalliselta kansalta suljettuja, kuten sisäpihat, oli lukuisia kolossaalipatsaita ja sfinksejä. Nämä patsaat toimivat tavallisten ihmisten uhrilahjojen ja rukousten vastaanottajina.


title: Karnakin temppeli

text: Temppelikompleksin vanhimmat osat rakennettiin Keskivaltakunnan (2055–1650 eaa.) aikana. Uuden valtakunnan kuninkaat laajensivat ja koristelivat Karnakin valtakunnantemppeliä ahkerasti. 18. dynastian perustajat Kamose ja Ahmose pystyttivät sinne muistomerkkejä, ja Amenofis I käynnisti laajennusohjelman, jossa keskivaltakunnan temppeli kunnostettiin, sen ympärille rakennettiin kappelikehä ja 10 metriä korkea portti pystytettiin. Thutmosis I laajensi rakennuksia ja ympäröi alueen kivimuurilla. Thutmosis II lisäsi Amonin temppeliin kolmannen pylonin. Amenofis III lisäsi temppeliin länsipäädyn, Horemheb rakennutti uuden pylonin, ja Seti I:n ja Ramses II:n aikana toteutettiin suuri pylvässali.


title: Karnakin temppeli

text: Hatšepsut jatkoi alueen uudistamista. Hän rakennutti temppelin viereen kulttiveistoskammioita ja uhrihuoneita, joista osa on säilynyt. Hän pystytti kulttireitin molemmille puolille 30-metriset obeliskit, lisäsi kaksi pylvästä ja rakennutti Amonin temppelialueen ympärille muurin, jonka itäpuolelle rakennettiin alabasterista suuri kulttiveistospyhäkkö ja obeliskit. Hatšepsutin kuoltua Thutmosis III rakennutti suuren Ahmenu-juhlatemppelin, oman venepyhäkkönsä, suuren salin kertomaan omista sotaretkistään, kuudennen pylonin ja uusia obeliskeja.


title: Karnakin temppeli

text: Amonin aluetta ja eteläisen Mutin aluetta yhdisti Uuden valtakunnan aikaan monia portteja ja pihoja, joissa oli kappeleita. 18. dynastian faaraot rakennuttivat välialueen valmiiksi lisäämällä siihen uusia pyloneja ja patsaita.


title: Karnakin temppeli

text: Faarao Akhenatenin lyhyellä valtakaudella Atonista tuli pääjumala ja muille jumalille pyhitettyjen temppelien rakentaminen Karnakissa keskeytettiin. Amonin nimet ja kuvat hävitettiin, ja niiden tilalle rakennettiin Atonin palvonta-alueita. Atonin temppelialue oli noin 130×200 metriä laaja, ja siihen kuului pylväskäytävien ympäröimä avopiha, jossa oli faaraon patsaita. Atonin pyhäköt olivat entisistä suljetuista pyhäköistä poiketen avoimilla pihoilla sijaitsevia alttareita. Akhenatenin kuoleman jälkeen vanhat pyhäköt entistettiin, Atonin pyhäköt purettiin, niiden kiviä käytettiin uusien pyhäkköjen ja pylonien rakentamiseen ja vanhoja kultteja jatkettiin.


title: Karnakin temppeli

text: 19. dynastian Seti I rakennutti temppeliin yli satametrisen pylvässalin, jossa oli 134 pylvästä. Hänen seuraajansa Ramses II viimeisteli salin seinien moninaisen koristelun, jossa kuvataan kuningasta palvontamenoissa ja sotaretkillään. Kumpikin rakennutti aluetta Amonin temppelin itäpuolelle temppeleillä ja kulkuereiteillä. Kulkuereittien risteyspihan, Cachette-pihan, Ramses II koristeli lukuisin piirtokirjoituksin, kohokuvin ja steeloin.


title: Karnakin temppeli

text: Temppelin edustan laiturialueen kulkuekäytävällä oli Amon-Ran oinassfinksejä, joihin oli kirjoitettu Ramses II:n nimi. Seti II rakennutti sen pohjoispuolelle Theban jumalkolmikon veneiden välipyhäkön. Sen edessä oli kolossaalisia kuninkaanpatsaita, joita säilytetään nykyisin Torinossa ja Pariisissa. Kaikki ajan kuninkaat kävivät paikalla ainakin kerran johtamassa juhlakulkuetta ja rakennuttivat samalla itselleen oman muistomerkin.


title: Abuja

text: Abuja on Nigerian pääkaupunki ja maan kuudenneksi suurin kaupunki. Vuonna 2005 sen asukasluvuksi arvioitiin 2,5 miljoonaa. Nigeriassa päätettiin vuonna 1976 siirtää pääkaupunki Lagosista keskellä maata sijaitsevaa Abujaan. Virallisesti kaupungista tuli maan pääkaupunki vuonna 1991.


title: Abuja

text: Abuja sijaitsee maan keskiosassa noin 480 km Lagosista koilliseen. Se rakennettiin Chukuku Hills -nimisille ruohikkoisille kukkuloille. Paikka valittiin pääkaupungiksi miellyttävän ilmaston ja keskeisen sijainnin takia.


title: Abuja

text:
Vuoden kuumimmat kuukaudet ovat helmi- ja maaliskuu, jolloin keskimääräinen ylin lämpötila on lähes 37 astetta.
Helle hellittää hiukan heinä- ja elokuussa, jolloin keskimääräinen ylin lämpötila jää alle 30 asteen. Keskimärinen alin lämpötila vaihtelee 15 ja 25 asteen välillä. Sateita saadaan huhtikuusta lokakuuhun, elo- ja syyskuun sademäärä ylittää 250 mm.


title: Abuja

text: Nykyinen Abujan alue oli aikanaan osa hausojen muinaista Zazzaun (Zaria) kuningaskuntaa. Sitä asuttivat vuosisatojen ajan monet puoliksi itsenäiset heimot. 1800-luvulla, kun Zaria joutui fulanien hallintaan, kuningas Makau ja hänen veljensä Abu-Ja ja Kwaka pakenivat etelään. Veljensä kuoltua 1825 Abu-Ja eli Abubakar alkoi hallita Abujan kuningaskuntaa, ja puolustautui menestyksekkäästi fulaneita vastaan. Abujasta kehittyi merkittävä kaupan keskus.


title: Abuja

text: Vuonna 1902 britit valloittivat Abujan. He järjestivät alueen kuningaskunnat uudelleen ja alkoivat kutsua niitä emiraateiksi. Abuja oli rauhallinen osa Nigeriaa 1970-luvulle asti.


title: Abuja

text: Vuonna 1975 päätettiin siirtää pääkaupunki pois Lagosista. Abuja oli yksi 33 ehdokkaasta ja tuli valituksi.


title: Abuja

text: Yksi syy pääkaupungin siirtoon oli Lagosin hallitsematon kasvu, joka teki entisen pääkaupungin asuin- ja liikenneolot epämiellyttäviksi. Samaan aikaan Brasilia päätti siirtää pääkaupunkinsa Brasíliaan melko samanlaisin perusteluin.


title: Abuja

text: Uuden pääkaupungin asemakaavan ja perusrakenteen suunnitteli japanilainen arkkitehti Kenzō Tange. Kaupungin puolikuun muoto on paikallisen topografian sanelema, mutta siinä on etuja infrastruktuurin kannalta. Muslimit näkevät muodossa myös uskonnollista symboliikkaa.


title: Abuja

text: Kaupunki asettuu kahden suuren kalliomuodostelman väliin. Niiden nimet ovat Aso Rock ja Zuma Rock. Zuman sanotaan sijaitsevan Nigerian liittovaltion maantieteellisessä keskipisteessä, ja sitä kutsutaan myös pääkaupunkialueen portiksi. Aso Rock on 400-metrinen monoliitti, joka kilpailee vaikuttavuudessaan Australian Ulurun kanssa.


title: Abuja

text: Tärkeimmät hallintorakennukset, parlamenttitalo, korkein oikeus ja presidentin palatsi sijaitsevat Aso Rockin juurelle rakennetulla Three Arms Zonen alueella. Tästä hallintokeskuksesta kaupungin itäosaan kulkee leveä puistokatu, Abuja National Mall. Molemmat on suunniteltu Washington (DC):n mallin mukaan. Asemakaavassa on vaikutteita myös Tokiosta. Kaupunkia rakennuttaneet sotilasjohtajat tulkitsivat Tangen suunnitelmaa siten, että hallintokeskus voitiin eristää muusta kaupungista, sillä Aso Rockilta tuleva joki muodostaa luonnollisen vallihaudan, jonka voi ylittää vain yhtä, helposti suljettavaa siltaa pitkin.


title: Abuja

text: Abujassa on monia puistoja, joista suurimman nimi on Millennium Park. Ministers Hill on näköalapaikka Maitaman alueella. Keffi-Sulejan valtatien takana on Dutsen luonnonsuojelualue, jossa elää paviaaneja.


title: Abuja

text: Abujassa sijaitsee Länsi-Afrikan talousyhteisön päämaja ja OPECin alueellinen toimisto.


title: Abuja

text: Useimmat ulkomaat ovat siirtäneet virallisen lähetystönsä Abujaan, mutta säilyttäneet vanhan lähetystörakennuksen Lagosissa ja perustaneet sinne konsulaatin tai kaupallisen edustuston.


title: Abuja

text: Suomen suurlähetystö sijaitsee Abujassa, mutta Lagosissa on Finpron toimisto ja kunniakonsulaatti.


title: Abuja

text: Vuoden 2006 väestönlaskennassa Abujan väkiluvuksi saatiin 776 298, ja koko pääkaupunkiterritorion väkiluvuksi 1,4 miljoonaa. Kaikkien Nigerian itsenäisyyden ajan väestönlaskentojen tarkkuutta on epäilty. YK:n alainen väestöjärjestö UNFPA on arvioinut pääkaupunkiterritorion väkiluvuksi 3,3 miljoonaa vuonna 2015.


title: Valkokärpässieni

text: Valkokärpässieni ("Amanita virosa", aikaisemmin "valkoinen kärpässieni") on tappavan myrkyllinen kärpässienilaji. Se on kavalakärpässienen ("A. phalloides") ohella Suomen myrkyllisin sienilaji. Sienen myrkky ei häviä keittämällä. Valkokärpässieni on kuusen ja lehtipuiden sienijuuri.


title: Valkokärpässieni

text: Valkokärpässieni on kauttaaltaan puhtaan valkoinen ja myös sen heltat ovat pysyvästi valkeat, mutta vanhalla sienellä lakkiin voi tulla myös kellertävä sävy. Valkoinen väri ei muutu kosketuksesta tai muusta käsittelystä. Lakki on leveydeltään alle kymmensenttinen ja muodoltaan kupera, nuorella sienellä muoto on puolestaan munamainen. Lakin reunoilla ei ole säteittäisiä uurteita, eikä sen pinnalla ole pilkkuja erotuksena muista kärpässienilajeista. Jalka on pinnaltaan vanukkeinen. Jalan yläosassa on usein, mutta ei aina, repaleinen rengas. Sienen tyvessä on myös repaleinen tuppi, joka tosin voi jäädä maahan, kun sieni poimitaan. Valkokärpässienen pinta on kosteana tahmeahko ja kuivana kiiltävä. Malto on valkoista ja haurasta. Valkokärpässieni tuoksuu heikosti. Tuoksu muistuttaa raakaa perunaa, mutta on epämiellyttävä.


title: Valkokärpässieni

text: Useat syötävät herkkusienet muistuttavat erehdyttävästi valkokärpässientä. Näistä valkokärpässienen erottaa kuitenkin kokonaan valkoisista heltoista, sillä herkkusienten heltat ovat useimmiten vaaleanpunertavia tai lähes mustia. Valkokärpässienen voi sekoittaa myös lehtokärpässieneen ("A. alba") tai valkoiseksi haalistuneeseen keltakärpässieneen ("A. citrina")sekä harvinaiseen isolimalakkiin ("Limacella guttata"). Myös viljelytuppisieni ("Volvariella volvacea"), joka on yleinen ruokasieni Aasiassa, muistuttaa nuorta valkokärpässientä ja sekaannus on aiheuttanut Pohjoismaissa monia myrkytystapauksia.


title: Valkokärpässieni

text: Valkokärpässieni kasvaa elo-syyskuussa. Sitä tavataan runsaimmin paksusammaleisissa kuusikoissa, sekä yleisesti havu- ja sekametsissä. Lajia esiintyy lähes kaikkialla Euroopassa. Pohjois-Amerikassa esiintyy sen samannäköisiä ja yhtä myrkyllisiä lähisukulaisia, mutta on toistaiseksi epäselvää, tavataanko siellä myös juuri tätä lajia. Laji on joinain vuosina melko yleinen Etelä- ja Keski-Suomessa ja harvinaistuu mentäessä pohjoiseen. Pohjoisimmat havainnot ovat Rovaniemeltä.


title: Valkokärpässieni

text: Valkokärpässieni sisältää amatoksiineja, jotka ovat maksaa ja munuaisia tuhoavia solumyrkkyjä. Myrkytyksen oireet, kuten kova jano, oksentelu, mahavaivat, pahoinvointi ja ripuli, alkavat 6–24 tunnin kuluttua sienen nauttimisesta, ja johtavat pysyviin elinvaurioihin tai kuolemaan. Valkokärpässienen myrkkyä ei voi poistaa keittämällä, jäädyttämällä tai kuivattamalla, kuten joidenkin sienten.


title: Valkokärpässieni

text: Valkokärpässieni sisältää amatoksiinien lisäksi fallotoksiineja, virotoksiineja ja happo- ja lämpölabiileja glykoproteiineja, fallolysiinejä. Fallolysiinit ovat sienimyrkytyksissä merkityksettömiä, koska ne eivät vaikuta syötynä. Laskimoon annettuna ne aiheuttivat kuitenkin koe-eläimille vaikean hemolyysin.


title: Valkokärpässieni

text: Myrkytystä hoidetaan ensisijaisesti poistamalla myrkky elimistöstä ja elintoimintojen tukitoimenpiteillä, sekä tarvittaessa maksansiirrolla. Silybiinin ja N-asetyylikysteiinin on havaittu mahdollisesti vähentävän kuolleisuutta. Toistuva lääkehiilen anto on eduksi suoleen erittyvän myrkyn sitomiseksi.


title: Valkokärpässieni

text: Valkokärpässienessä on täysin erilaisia myrkkyjä kuin esimerkiksi hyvin yleisessä punakärpässienessä. Punakärpässieni sisältää hermomyrkkyjä, ja sen aiheuttama myrkytys onkin hyvin harvoin hengenvaarallinen, toisin kuin valkokärpässienen.


title: Emperor (yhtye)

text: Emperor on norjalainen black metal -yhtye, joka toimi vuosina 1991–2001, mutta on siitä huolimatta esiintynyt useita kertoja hajoamisensa jälkeen. Yhtyeen alkuaikojen tuotantoa leimasi syntetisaattorien lisääminen muuten karuun ja nihilistiseen black metal -äänimaailmaan. Myöhempää tuotantoa on kuvattu muun muassa termillä "extreme symphonic metal".


title: Emperor (yhtye)

text: Yhtyeen tunnetuimpia kappaleita ovat mm. "I am the Black Wizards", "Inno a Satana" ja "Night of the Graveless Souls".


title: Emperor (yhtye)

text:
Vegard Tveitan ja Tomas Haugen tapasivat toisensa 15-vuotiaina norjalaisella rock-musiikin alkeiskurssilla, ja poikien yhtenevä musiikkimaku sai heidät soittamaan yhdessä. Ensimmäisen yhtyeviritelmän nimi oli "Dark Device", tosin yhtye ei tällä nimellä ehtinyt tuottamaan vielä mitään materiaalia. Vuoden 1990 alussa nimeksi vaihdettiin "Xerasia", ja tämän kokoonpanon tiimoilta julkaistiin yhtyeen ensimmäinen harjoitusnauha. Siinä missä "Dark Devicen" tyyli muistutti lähinnä saksalaisten thrash metal -yhtyeiden materiaalia, alkoivat pojat kiinnostua entistä raskaammasta musiikista, ja niinpä "Xerasian" demokasetilla kuullaan jo death metal -vaikutteisia riffejä ja tyylilajille ominaista murinalaulua.
Yhtyeen toiminta oli tässä vaiheessa vielä hyvin underground-pohjaista: yhtyeestä kiinnostuneet ihmiset saivat lähettää yhtyeen jäsenille tyhjän kasetin, jolle he kopioivat oman harjoitusnauhansa ja lähettivät sitten halukkaille takaisin.


title: Emperor (yhtye)

text: Vuoden 1990 loppuun mennessä nimeksi vaihdettiin "Embryonic" Ronny Johnsenin istuessa rumpalin paikalle, ja vuoden 1990 lopulla julkaistiin yhtyeen ensimmäinen varsinainen demonauha "The Land of the Lost Souls". Norjassa oli kuitenkin syntymäisillään kokonaan uusi metallimusiikin alalaji: Mayhemin ja Immortalin kaltaiset yhtyeet lisäsivät death metal -aineksiin vaikutteita ns. ensimmäisen aallon black metal -yhtyeiltä, muokaten äänimaailmaansa kylmemmäksi, karummaksi ja nihilistisemmäksi. Tämän seurauksena pojat muuttivat vuoden 1991 alussa yhtyeensä nimen muotoon "Thou Shalt Suffer".


title: Emperor (yhtye)

text: Tässä vaiheessa muusikot alkoivat käyttää pseudonyymejä: Tveitanista tuli "Ygg", Haugenista "Samot" sekä bassoa soittanut Vidar Vaaer muutti nimensä muotoon "Ildjarn". Tveitan alkoi klassisen musiikin perusopintojensa pohjalta opetella myös syntetisaattorin soittoa, joka tulisi kasvattamaan yhtyeen ja koko black metal -skenen äänimaailman massiivisuutta huomattavasti. "Thou Shalt Suffer" julkaisi kaksi demoa ja yhden EP:n, tosin Tveitan julkaisi yhden ambient -tyylisen albumin "Thou Shalt Sufferin" nimissä vuonna 2000.


title: Emperor (yhtye)

text: "Thou Shalt Suffer" herätti hieman kiinnostusta underground-piireissä, mutta Ildjarnin lähdettyä Tveitan ja Haugen joutuivat perustamaan uuden yhtyeen. Tveitan vaihtoi salanimeään Ihsahniksi, jolla hänet tunnetaan nykyäänkin parhaiten, ja Samot lisäsi nimeensä h-kirjaimen, eli uudeksi nimeksi tuli Samoth. Uuden yhtyeen nimeksi valittiin Emperor. Alun perin Samoth oli yhtyeen rumpali ja vokalisti, ja Ihsahn soitti kitaraa. Yhtyeen ensimmäistä kokoonpanoa täydentämään saatiin basisti Mortiis. Yhtyeen demonauha "Wrath of the Tyrant" muistutti jokseenkin "Thou Shalt Sufferin" demoja, mutta oli äänimaailmaltaan vieläkin synkempi ja karumpi. Demo herätti huomiota alan piireissä ja yhtye sai sopimuksen Candlelight -levy-yhtiölle. Pian sopimuksen jälkeen yhtyeen kokoonpano muuttui. Samoth siirtyi kitaraan ja rumpaliksi tuli Faust. Basisti Mortiis lähti epäselvissä olosuhteissa maanpakoon Ruotsiin ja hänen tilalleen tuli Tchort.


title: Emperor (yhtye)

text: Vuoden 1992 loppuun mennessä yhtye oli saanut nauhoitettua ensimmäisen EP:nsä nimeltään "Emperor (EP)". Kyseinen EP julkaistiin alun perin splittinä toisen norjalaisyhtyeen Enslavedin kanssa. Vuoden 1993 syksyllä äänitettiin yhtyeen ensimmäinen täyspitkä albumi, "In the Nightside Eclipse", jota pidetään black metallin keskeisimpiin kuuluvana levynä. Levy on tuon ajan black metaliin nähden melodinen ja huolella sävelletty, mutta levyn soundit ovat silti erittäin tunkkaisia ja epäselviä. Ihsahn soitti levyllä kitaran lisäksi syntetisaattoria, joka tuon ajan black metalissa oli varsin uusi innovaatio. Levyn tunnetuimpiin kappaleisiin lukeutuvat kolme viimeistä raitaa "The Majesty of the Nightsky", "I am the Black Wizards", ja "Inno a Satana".


title: Emperor (yhtye)

text: Ensilevy saavutti maailmanlaajuista suosiota raskaan musiikin ystävien piirissä julkaisunsa jälkeen vuonna 1994, mutta yhtye kohtasi kuitenkin suuria vaikeuksia: kaikki jäsenet lukuun ottamatta Ihsania joutuivat vankilaan. Rumpali Faust oli vuonna 1992 tappanut Lillehammerin olympiakylässä tapaamansa miehen, joka oli ehdottanut tälle homoseksiä (Faust oli lähtenyt miehen mukana läheiseen metsään ja puukottanut tämän sitten kuoliaaksi 37 puukoniskulla). Poliisilta tapauksen selvittäminen oli kestänyt runsaan vuoden. Faust vapautui vuonna 2002. Kitaristi Samoth joutui puolestaan vankilaan kirkon polttamisesta ja basisti Tchort murtovarkaudesta ja hautojen häpäisystä. Yhtyeen jäsenet pitivät itseään satanisteina, ja ensimmäinen albumi oli omistettu Norjan black metal -scenen johtohahmona pidetylle Euronymoukselle.


title: Emperor (yhtye)

text: Ihsahn yritti koota Emperorille uutta kokoonpanoa, kun muut jäsenet olivat joutuneet vankilaan. Väliajan hän kulutti säveltämällä uutta materiaalia. Hän ei kuitenkaan päässyt kunnolla vauhtiin, ennen kuin Samoth vapautui vuonna 1996. Yhtye rupesi taas työstämään uutta albumia. Rumpalina oli nyt aiemmin Enslaved -yhtyeessä soittanut Trym ja basistina Alver. Yhtyeen toisen albumin nimeksi tuli "Anthems to the Welkin at Dusk". Sitä pidetään edeltäjänsä tapaan black metallin klassikkona, joskaan levyn yhä "sinfonisemmaksi" kehittynyt tyyli ei kelvannut aivan kaikille. Tämän toisen albumin äänimaisema on edelleen melkoisen hämärä ja tunkkainen, vaikka syntetisaattoreita kuullaan vähän enemmän ja Ihsahn laulaa joitakin kohtia puhtaalla äänellä. Musiikki albumilla on huomattavasti teknisempää ja progressiivisempaa edeltäjäänsä nähden, ja albumin musiikkia kuvaillaankin "hallituksi kaaokseksi".


title: Emperor (yhtye)

text: Yhtyeen uran jatko sujui menneisyyttä rauhallisemmin. Alver päätti kuitenkin lopettaa muusikon uransa ja Emperorin esiintymisissä käytettiin muita basisteja. Kolmas albumi julkaistiin vuonna 1999 nimellä "IX Equilibrium". Se oli pettymys monille black metal -faneille, mutta levy sai edeltäjiensä mukaisesti ylistäviä arvosteluja metallimusiikin lehdissä. Yhtyeen soundi oli nyt aiempaan verrattuna suhteellisen selkeää ja kappaleet olivat aiempaa suoraviivaisempia ja pääpaino tuntui siirtyneen rumpujen ja kitaroiden tykitykseen. Kolmas albumi on erittäin nopeaa ja teknistä musiikkia. Ilmestyessään albumia kuvailtiin black metalin ja death metalin yhdistelmäksi ja oli aikanaan tällä akselilla monien kriitikoiden mielestä uraauurtava. Ihsahn hoitaa levyllä laulun, koskettimien ja soolokitaran lisäksi myös bassoraidat.


title: Emperor (yhtye)

text: Emperor ilmoitti lopettavansa neljännen albumin julkaisun jälkeen. Vuonna 2001 julkaistu levy "" vaikutti oikeastaan Ihsahnin sooloprojektilta, koska hän oli säveltänyt yksin kaikki kappaleet. Aiemmilla levyillä sävellystyö oli tehty useimmiten Samothin kanssa yhteistyössä. Viimeisen albumin soundi on varsin samanlainen kuin kolmannella levyllä, mutta sävellykset ovat uskomattoman monimutkaisia ja niiden sisälle pääseminen vie kuuntelijalta aikansa. Viimeistä levyä on pidetty hyvänä, mutta sitä pidetään hieman hengettömänä verrattuna yhtyeen aikaisempiin julkaisuihin.


title: Emperor (yhtye)

text: Yhtyeen lopettamisen jälkeen Trym ja Samoth ovat perustaneet Zyklon-nimisen yhtyeen ja Ihsahnilla on ollut vaimonsa kanssa Peccatum-nimisessä kokoonpanopanossa, kunnes siiryi soolouralle omalla taiteilijanimellään.


title: Emperor (yhtye)

text: Vaikka Emperor on virallisesti jo lopettanut, yhtye on tehnyt lukuisia comeback-konsertteja kotimaassaan ja Yhdysvalloissa. Yhtye soitti myös 30. kesäkuuta 2007 Helsingissä Tuska-festivaalissa.


title: Emperor (yhtye)

text: Elokuussa 2013, Emperor julkisti esiintyvänsä vuoden 2014 Wacken Open Air -festivaalissa sekä Bloodstock Open Air -festivaalissa. Yhtye esiintyi myös Helsingissä Tuska-festivaalissa. Rummuissa tullaan näkemään ensimmäistä kertaa sitten vuoden 1993, Faust (Bård Eithun).


title: Emperor (yhtye)

text:
Emperor ilmoitti palaavansa keikkalavoille vuonna 2017 juhlistamaan 20 vuotta täyttävää "Anthems to the Welkin at Dusk"-albumiaan, joka tullaan soittamaan kokonaisuudessaan. Yhtye esiintyi kyseisen albumin tiimoilta myös vuonna 2018 Helsingin Tuska-festivaaleilla.
Studioalbumit


title: Emperor (yhtye)

text: EP:t


title: Emperor (yhtye)

text: Split-albumit


title: Emperor (yhtye)

text: Kokoelma-albumit


title: Emperor (yhtye)

text: Livealbumit


title: Kavalakärpässieni

text: Kavalakärpässieni ("Amanita phalloides") on maailman vaarallisin kärpässieni ja yksi myrkyllisimmistä sienistä. Se on syynä lähes 90 prosenttiin kuolemaan johtaneista sienimyrkytyksistä.


title: Kavalakärpässieni

text: Kavalakärpässienen lakin väri voi vaihdella oliivinvihreästä kellanharmaaseen, ruskeanvihertävään tai jopa aivan vihreään tai valkoiseen. Lakki on nuorena munamainen ja kupera, vanhempana laakea. Lakki on pinnalta säteittäisviiruinen, kuivana silkinkiiltoinen ja kosteana limainen. Lakin alapinnan heltat ovat irtotyviset ja kellanvalkoiset. Jalka on vihertävänvalkoinen, nöyhtäpintainen, pitkä ja hoikka. Jalassa on leveä, hauras rengas ja iso, säkkimäinen tuppi. Sienen malto on valkoista, mutta kellertää heikosti pintakelmun alla. Tuoksu on tyypillisesti makean hunajainen, mutta samalla pistävän vastenmielinen.


title: Kavalakärpässieni

text: Kavalakärpässieni kasvaa yleisimmin ravinteikkaalla multamaalla tammi- ja pähkinälehdoissa sekä hakamailla loppukesällä ja alkusyksyllä.


title: Kavalakärpässieni

text: Kavalakärpässieni sisältää amatoksiineja, erityisesti alfa-amanitiinia, jotka ovat myös valkokärpässienen sisältämiä solumyrkkyjä. Amatoksiinit vaikuttavat tuhoisasti erityisesti maksaan ja munuaisiin ja arviolta jo 50 gramman sienimäärän syöminen johtaa hoitamattomana kuolemaan. Sienen syönnin jälkeen oireet ilmenevät 6–24 tunnin kuluessa. Ainoa, toistaiseksi kokeellinen mutta lupaava hoitomenetelmä on lääkäri S. Todd Mitchellin Dominikaanisessa sairaalassa Santa Cruzissa, Kaliforniassa johtaman tukijaryhmän maarianohdakkeesta ("Silybum marianum") valmistama lääke. Lääkinnän aloittaminen 96 tunnin sisällä kavalakärpässienen syömisestä näyttää estävän maksavaurion ja siten mahdollistavan munuaisten poistavan myrkyn kehosta turvallisesti voimakkaan nesteytyksen avulla.


title: Kavalakärpässieni

text: Kavalakärpässieni sisältää myös fallotoksiineihin kuuluvaa falloidiinia (CHNOS, CAS-numero 17466-45-4), joka vaikuttaa sitomalla ja stabiloimalla eläinsolujen aktiinifilamenttiverkostoja. Vasta-aineeksi tähän vaikutukseen voi nauttia suuria määriä raakaa lihaa, missä on runsaasti aktiinia.


title: Kavalakärpässieni

text: Kavalakärpässienen tekee erityisen vaaralliseksi sen ”ruokasienimäinen” ulkonäkö ja väri, ja erään arvion mukaan jopa 90 prosenttia maailman kuolemaan johtaneista sienimyrkytystapauksista on kavalakärpässienen aiheuttamia. Keski-Euroopassa kavalakärpässientä on poimittu herkkusieninä, valmuskoina ja haperoina. Kavalakärpässienestä poiketen herkkusienillä ei ole tuppea ja niiden heltat tummuvat itiöiden kypsyttyä. Valmuskoilla ja haperoilla ei ole tuppea eikä rengasta, paitsi tietyillä valmuskalajeilla on rengas.


title: Kavalakärpässieni

text: Monien tunnettujen henkilöiden on sanottu kuolleen kavalakärpässienimyrkytykseen, joskus sekoitettuaan sienen Keisarikärpässieneen. Näitä ovat keisari Claudius, paavi Klemens VII ja Pietari Suuren vanhemmat.


title: Kavalakärpässieni

text: Kavalakärpässieni elää Suomessa harvinaisena vain lounaisrannikolla, muun muassa Halikossa, Turun seudun tammilehdoissa, Ruissalossa, Saaristomeren kansallispuistossa ja hieman yleisempänä Ahvenanmaalla. Suomessa kavalakärpässienen aiheuttamia kuolemantapauksia ei sen pienen levinneisyysalueen ja harvinaisuuden takia tunneta.


title: Öljypuut

text: Oliivit eli öljypuut ("Olea"), joita kutsutaan myös "oliivipuiksi", ovat oliivikasveihin (Oleaceae) kuuluva kasvisuku. Suvun tärkein laji on viljelty oliivipuu ("Olea europaea"), jonka hedelmistä eli oliiveista ("öljymarjoista") voidaan puristaa oliiviöljyä.


title: Yamoussoukro

text: Yamoussoukro on Norsunluurannikon virallinen pääkaupunki. Se sijaitsee 240 kilometriä pohjoiseen Abidjanista. Vuoden 1998 väestönlaskennassa Yamoussoukrossa oli 155 803 asukasta, vuoden 2010 väkiluvuksi on arvioitu 242 744.


title: Yamoussoukro

text: Yamoussoukrosta tuli maan pääkaupunki maaliskuussa 1983, kun presidentti Félix Houphouët-Boigny oli määrännyt pääkaupungin siirrettäväksi kotikyläänsä. Kaupungissa sijaitsee yksi maailman suurimmista kirkoista, vuonna 1990 paavi Johannes Paavali II:n käyttöön vihkimä basilika Notre Dame de la Paix de Yamoussoukro.


title: Yamoussoukro

text: Yamoussoukron lentoasemalla on yksi kiitotie, joka on kolme kilometriä pitkä. Kiitotie rakennettiin niin pitkäksi, että tarvittaessa sille voitaisiin lentää Concordella. Kaupungissa toimii maan ensimmäisen presidentin mukaan nimetty ammattikorkeakoulu, Institut National Polytechnique – Felix Houphouet Boigny.


title: Bataatti

text: Bataatti ("Ipomoea batatas") on makea- ja suurimukulainen viljelyskasvi. Kasvin mukulat muistuttavat perunaa ("Solanum tuberosum"), mutta siitä huolimatta ne eivät ole läheistä sukua toisilleen. Köynnöstävä koristekasvi päivänsini ("Ipomoea tricolor") puolestaan kuuluu samaan sukuun bataatin kanssa.


title: Bataatti

text: Bataatin syötävän juurimukulan kuori voi olla väriltään punainen, violetti, ruskea tai valkoinen. Tavallisimpia ovat oranssinväriset mukulat, joiden väri johtuu niiden suuresta beetakaroteenipitoisuudesta, samoin kuin porkkanankin. Bataatin violetin värinen lajike sisältää suurempia määriä antioksidantteja, joiden katsotaan ehkäisevän sydän- ja verisuonitauteja ja syöpää. Violettia bataattia myydään myös purppurabataatin nimellä. Bataatti on parhaimmillaan isohkona.


title: Bataatti

text: Bataatti kasvaa luonnonvaraisena Keski- ja Etelä-Amerikassa, missä sitä on viljelty ainakin 5000 vuoden ajan. Sen viljely oli levinnyt koko trooppiseen Amerikkaan, Karibialle ja Polynesiaan jo ennen eurooppalaisten tuloa alueelle. Bataatin viljelys Polynesiassa olikin yhtenä perusteena Thor Heyerdahlin teorialle, jonka mukaan polynesialaisten esi-isät olisivat saapuneet Etelä-Amerikasta. Nykyisin pidetään kuitenkin todennäköisempänä, että kasvi olisi levinnyt sinne alkujaan merivirtojen mukana ja otettu sen jälkeen viljelykseen.


title: Bataatti

text:
Nykyisin bataattia viljellään lähes kaikilla maailman lämpimillä alueilla, joilla sen kasvattamiseen riittää vettä. Joitakin lajikkeita voidaan kasvattaa huonekasveina.
Bataatti on monivuotinen köynnös, mutta koska se ei kestä alle 10 °C:n lämpötiloja, sitä kasvatetaan muun muassa Yhdysvalloissa yksivuotisena. Sitä levitetään varsi- tai juuripistokkaista tai rönsyistä. Bataatti viihtyy parhaiten noin 24 °C keskilämpötilassa. Siemeniä käytetään vain jalostukseen. Bataatti ei muodosta kukkia, jos valoisaa aikaa on yli 11 tuntia, eli ei tropiikin ulkopuolella. Lajikkeesta riippuen bataatin juurimukulat kypsyvät 2–9 kuukaudessa.
FAO:n mukaan 98 % maailman bataattisadosta tuotetaan kehitysmaissa, yksin Kiinassa 83 %. Kiinan tuotannosta tosin lähes puolet käytetään karjan rehuna. Yhdysvaltojen eteläosassa tuotetaan bataattia Pohjois-Amerikan ja Euroopan tarpeisiin. 40 prosenttia Yhdysvaltain bataateista tuotetaan Pohjois-Carolinan osavaltiossa.


title: Bataatti

text: Bataatin mukulat sisältävät runsaasti sekä tärkkelystä että sokeria ja ovat selvästi energiapitoisempia kuin perunat. Niissä on myös paljon ravintokuitua, C-vitamiinia, A-vitamiinin esiastetta beetakaroteenia sekä B-vitamiinia. Mukulat, lehdet ja versot ovat kaikki syötäviä, ja niitä käytetään myös eläinten rehuna. Mukuloista voi tehdä jauhoa ja alkoholia. Useimmiten niitä kuitenkin syödään soseena tai sosekeittona, paistettuina kuutioina tai keitettyinä.


title: Bataatti

text: Taiwanilaisessa keittiössä usein valkosipulin ja kasviöljyn kanssa keitetyt bataatinlehdet ovat yleinen lisuke. Tarjoiltaessa niiden päälle tavallisesti ripotellaan suolaa.


title: Bataatti

text: Afrikassa bataatin syöntiä pyritään edistämään myös siksi, että se sisältää A-vitamiinia, jonka puutteesta monet lapset edelleen kärsivät.


title: Piinapenkki

text: Piinapenkki on vanha ja raaka kidutusväline. Sitä on käytetty paljon etenkin keskiajan vankiloissa.


title: Piinapenkki

text: Kuuluisimpia piinapenkin uhreista oli Henrik VIII:n valtakaudella vääräuskoisuudesta ja maanpetturuudesta syytetty Anne Askew, jota kuukausien ajan kiduttaen yritettiin saada tunnustamaan. Myös vuoden 1606 ruutisalaliittoon kuulunut Guy Fawkes joutui piinapenkkiin, jotta hän paljastaisi muiden salaliittolaisten nimet.


title: Piinapenkki

text: Piinapenkki on puinen alusta, jonka molempiin päihin tai ainoastaan toiseen oli kiinnitetty rulla, johon oli solmittu naruja. Narujen toiset päät solmittiin kidutettavan raajoihin ja rullia alettiin hitaasti veivaamaan, vetäen uhrin raajoja erilleen. Jos uhri ei ole yhteistyöhaluinen, pyörittämistä jatketaan kunnes raajojen nivelet antavat periksi ja irtoavat kehosta. Tässä vaiheessa uhri on suurissa tuskissa ja kuolee hitaasti veren valuessa kehosta. Yleensä muita vankeja tuotiin katsomaan kidutusta. Tämän oli tarkoitus luoda psykologista pelkoa vankien keskuudessa ja heitä oli tällöin helpompi käsitellä.


title: Piinapenkki

text: Piinapenkistä on useita versioita. Joskus piinapenkkiin kiinnitettiin piikikkäitä rullia. Tämä aiheutti sen, että kun uhri venyi jo entisestäänkin kivuaalla tavalla, selkänojan piikit repivät selän nahkaa ja lihaksistoa auki.


title: Rautaneitsyt

text: Rautaneitsyt (myös rautarouva, rautaleski tai rautaneito, ) on kidutusväline. Se on metallista tai puusta valmistettu kaappi, jonka sisäpinnoissa olevat piikit lävistävät uhrin kaapin ovet suljettaessa. Uhri elää muutaman päivän kunnes kuolee verenhukkaan. Joissakin rautaneitsyissä oli pohjalla reikä, josta veri pääsi pois, tai avattava luukku, jolla ruumis pudotettiin pois.


title: Rautaneitsyt

text: Vastoin yleistä harhaluuloa rautaneitsyttä on käytetty kidutus- ja teloitusmenetelmänä todella harvoin. Se on lähinnä Hollywood-elokuvien luoma väärinkäsitys. Rautaneitsyt kuuluu kuitenkin useiden historiallisten museoiden ja näyttelyiden esinevalikoimaan. Ulkonäöltään kuuluisin rautaneitsyt lienee saksalainen Nürnbergin rautaneitsyt, joka tuhoutui toisessa maailmansodassa liittoutuneiden pommituksissa.


title: Rautaneitsyt

text: Brittiläinen heavy metal -yhtye Iron Maiden on ottanut nimensä laitteen mukaan.


title: Hukuttaminen ja vesikäsittely

text:
Hukuttaminen on yksinkertainen kidutusmenetelmä, jossa uhrin päätä painetaan veden alle, kunnes tämä on hukkumaisillaan. Uhri voidaan elvyttää käsittelyn uusimiseksi useita kertoja.
CIA on käyttänyt tätä toistuvasti terroristiepäiltyjä vastaan, mutta presidentti Barack Obama kielsi sen heti astuttuaan virkaansa.


title: Hukuttaminen ja vesikäsittely

text: Vesikäsittelyllä voidaan tarkoittaa myös noituuden testaamiseen käytettyä keinoa, jossa köyden päähän sidottu noituudesta epäilty voitiin upottaa jokeen tai lampeen useita kertoja, joka kerta hieman kauemmin. Jos uhri hukkui, hänet julistettiin viattomaksi: noitaa ei voinut uskomuksen mukaan hukuttaa, koska tällä oli käytössään taikakeinoja (ks. vesikoe).


title: Hukuttaminen ja vesikäsittely

text: Painevesikidutus on ollut käytössä Etelä-Amerikan diktatuurien vankiloissa: uhrit suljetaan häkkiin tai kahlitaan, minkä jälkeen heitä ruiskutetaan paloletkuilla. Uhrit palelevat ja vedenpaine aiheuttaa usein ruhjeita.


title: Hukuttaminen ja vesikäsittely

text: Kiinassa kidutetaan poliittisia vankeja kastelemalla vuorotellen erittäin kylmällä ja kuumalla vedellä. Vaikka näkyviä palovammoja ei syntyisikään, uhrit kärsivät suuria tuskia lämpötilaeron vuoksi.


title: Rouskut

text: Rouskut ("Lactarius") on laaja helttasienisuku. Ne muistuttavat usein ulkoisesti lähisukulaisiaan, samaan "Russulaceae"-heimoon kuuluvia haperoita, mutta eroavat siinä, että vioitettaessa ne vuotavat maitiaisnestettä, jonka väri vaihtelee lajin ja iän mukaan; tyypillisesti rouskujen maitiaisneste kuitenkin on valkoista. Rouskulajeja tunnetaan maailmasta yli 300, Suomesta noin 70. Rouskuja on hyvin monen kokoisia ja -värisiä. Rouskut kasvavat pääasiassa metsässä, usein puiden juurisieninä. Elo-syyskuu on parasta rouskuaikaa.


title: Rouskut

text: Yleisinä ja satoisina rouskut ovat suosittuja ruokasieniä, joitain lajeja pidetään jopa herkullisina. Metsäntutkimuslaitoksen vuosina 2010-2012 tekemän tutkimuksen mukaan rouskut olivat suosituin ruokasieniryhmä, jota poimi yli 90% sienestäjistä.


title: Rouskut

text: Monet rouskut ovat kuitenkin sellaisinaan kirpeitä tai lievästi myrkyllisiä aiheuttaen vatsanväänteitä, ja ne on ryöpättävä ennen syömistä. Haaparouskulle suositellaan viiden minuutin keittoaikaa, kangas- ja karvarouskulle 10 minuuttia. Lakritsirouskun lievähkö myrkky ei välttämättä poistu ryöppäämällä, joten sen käyttämistä ei suositella. Lakritsirouskun tunnistaa kuitenkin helposti siitä, että sen maitiaisneste on kirkasta, eikä maitomaisen valkoista. Mustarouskun on epäilty olevan karsinogeeninen.


title: Rouskut

text: Suomessa elintarviketurvallisuusvirasto Eviran määräyksellä 3/2007 määriteltiin haaparousku ("Lactarius trivialis"), kangasrousku ("Lactarius rufus") ja karvarousku ("Lactarius torminosus") kauppasieniksi. Kyseinen määräys oli voimassa 1.7.2012 saakka, jolloin kauppasieniasetus kumottiin. Tämän jälkeen Evira on pitänyt listaa suositeltavista sienistä.


title: Rouskut

text: Ruokasieniä, joita ei ole määritelty kauppasieniksi ovat mm.


title: Melanesia

text: Melanesia (kreikan kielestä "mustat saaret") on Oseanian osa, joka kattaa alueen läntiseltä Tyyneltä valtamereltä Australian koillispuolelle. Oseanian kaksi muuta osaa ovat Polynesia ja Mikronesia. Termiä käytti ensimmäisenä Jules Dumont d'Urville vuonna 1832. d'Urville jaotteli Oseanian etnisesti ja maantieteellisesti, mutta nykyään hänen rotuluokitustaan pidetään epätarkkana Melanesian ollessa kulttuurisesti, kielitieteellisesti ja geneettisesti monimuotoinen alue ja nimeä käytetäänkin kuvaamaan vain maantieteellistä aluetta.


title: Melanesia

text: Seuraavia saaria ja saariryhmiä on perinteisesti pidetty osana Melanesiaa:


title: Metsäkuusi

text: Metsäkuusi eli kuusi ("Picea abies"), myös "näre", on mäntykasvien ("Pinaceae") heimoon kuuluva ainavihanta havupuu. Metsäkuusi jaetaan tavallisesti kahteen alalajiin, jotka ovat euroopankuusi ("Picea abies" subsp. "abies") ja siperiankuusi ("Picea abies" subsp. "obovata"). Jotkut kasvitieteilijät pitävät siperiankuusta omana lajinaan "Picea obovata".


title: Metsäkuusi

text: Euroopankuusi voi kasvaa 30–45 metrin, Balkanilla jopa yli 60 metrin pituiseksi. Se on siten Euroopan pisimpiä ja Suomen pisin luontainen puulaji. Neulasten pituus on 1,5–2,5 cm ja käpyjen 10–15 cm. Siperiankuusi on kasvutavaltaan euroopankuusta kapeampi, lyhytkasvuisempi ja lyhytoksaisempi. Sen oksisto kestää paremmin lumen ja jään painoa. Versot ovat karvaisempia, kävyt lyhyempiä ja käpysuomut pyöreämpiä kuin euroopankuusella.


title: Metsäkuusi

text: Metsäkuusen hedekukinnot ovat pieniä ja pyöreähköjä, pituudeltaan 2–2,5 cm. Ne ovat aluksi väriltään punertavia. Kukittuaan ne vaalenevat ja varisevat pois. Hieman myöhemmin kehittyvät emikukinnot ovat noin 4 cm pitkiä, käpymäisiä ja väriltään purppuranpunaisia. Aluksi ne ovat pystyasennossa, mutta taipuvat kesän aikana alaspäin riippuviksi kävyiksi. Käpyjen väri muuttuu ensin purppuranpunaisesta vihreäksi ja syksyyn mennessä ruskeaksi. Emikukinnot sijaitsevat yleensä latvuksen yläosissa.


title: Metsäkuusi

text: Metsäkuusesta tavataan luonnossa suuri määrä erilaisia muotoja, jotka vaihtelevat maanmyötäisistä, pallo- ja kartiomaisista pylväsmäisiin, kapeakasvuisiin ja riippaoksaisiin. Myös kaarnan, rungon ja käpyjen rakenne sekä neulasten väri voi vaihdella. Esimerkiksi käärmekuusien ("Picea abies" f. "virgata") pitkät ja kiemurtelevat oksat eivät juurikaan haaroitu. Joistakin muodoista, kuten kultakuusi ("Picea abies" f. "aurea") ja surukuusi ("Picea abies" f. "pendula") on saatavilla myös koristekasvilajikkeita.


title: Metsäkuusi

text: Metsäkuusen levinneisyys ulottuu Alppien, Karpaattien ja Balkanin vuoristoista Pohjois- ja Koillis-Eurooppaan ja laajalle alueelle Aasiaan Tyynellemerelle saakka. Euroopankuusen ja siperiankuusen esiintymisalueiden rajaa on vaikea määritellä risteytymisen ja asteittaisen muuttumisen vuoksi, mutta yleensä euroopankuusen levinneisyysalueen itärajana pidetään Ural-vuoristoa. Siperiankuusia esiintyy läntisimmillään Ruotsin Lapissa. Alalajien risteymä on nimeltään "Picea" × "fennica".


title: Metsäkuusi

text: Suomessa metsäkuusi on ainoa luonnonvarainen kuusilaji, joka kasvaa koko maassa Lapin pohjoisimpia osia lukuun ottamatta. Siperiankuusi kasvaa Lapissa ja Oulun läänissä ja on Lapissa yleisempi kuin euroopankuusi. Kuusiraja kulkee Ivalon ja Inarin kirkonkylän välillä. Käsivarren Lapissa siperiankuusen metsänraja yltää Enontekiön etelärajan liepeille ja yksittäisiä puita tavataan rajan pohjoispuolella lähellä Norjan rajaa. Vaikka kuusi on vallannut lähes koko Suomen, se on silti melko uusi tulokas suomalaisessa kasvistossa, vain viidentuhannen vuoden takaa.


title: Metsäkuusi

text: Kuusta on istutettu laajoille alueille Pohjois-Amerikkaan menestyksekkäästi. Villiintyneitä populaatioita tiedetään Connecticutista Michiganiin ja luultavasti niitä esiintyy muuallakin.


title: Metsäkuusi

text: Jääkauden jälkeen Suomeen tulleista puulajeista lähinnä koivut ja mänty olivat vallitsevia, mutta noin 5 000 vuotta sitten idästä saapunut kuusi alkoi vallata sille sopivia kosteita ja varjoisia kasvupaikkoja, ja samalla se syrjäytti muut puulajit ja loi tiheitä, hämäriä kuusikoita. Kangasmetsän sukkessio päättyy kuusettumiseen.


title: Metsäkuusi

text: Maannousemasieneksi aiemmin kutsuttu juurikääpä ("Heterobasidion annosum") leviää kuusikoissa varsinkin hakkuiden yhteydessä. Koska kuusella on pintajuuret, se kaatuu helposti myrskyssä. Myös kuivuus tai tulvat voivat tappaa kuusikoita. Halla vaurioittaa pieniä taimia avoimilla mailla, ja tykkylumi voi katkoa oksia ja lisätä myrskytuhoja.


title: Metsäkuusi

text:
Viisi lahottajasientä aiheuttaa Etelä-Suomessa pääosiltaan kuusen tyvilahoa:
Pohjois-Suomessa kuusikoiden tyvilahoa aiheuttavat enimmäkseen eri sienet kuin Etelä-Suomessa. Tyvilaho vaivaa eniten Suomen rannikkoseutujen ja Hämeen kuusikoita. Erityisen runsasta lahovikaisuus on Ahvenanmaalla, itäisellä Uudellamaalla, sekä vanhojen metsäteollisuuspaikkakuntien ympäristössä.


title: Metsäkuusi

text:
Kuusenniluri ("Hylastes cunicularis") ja tukkimiehentäi ("Hylobius abietis"), voivat tappaa vastaistutettuja kuusentaimia syömällä koloja niiden tyvelle. Eräät hyönteiset, kuten käpykoisa ja käpykärpänen, syövät kuusen siemeniä joskus niin ahkerasti, että lisääntyminen vaarantuu. Muita tuhohyönteisiä ovat
Puutyöaineena kuusi on vaaleaa, harvoin hieman punertavaa. Sitä kaupataan Keski-Euroopassa nimellä "whitewood" (valkopuu). Sen rakenne on tasaista ilman huomattavaa juovaisuutta. Sydänpuu voi olla hienokasvuista ja pinta- eli mantopuu pihkaista. Kuusta käytetään paperi- ja selluteollisuudessa, mutta myös samoihin puunjalostustarkoituksiin kuin mäntyä. Sydänpuulaudoista tehdään usein lattioita. Kuusen juuresta saadaan juurivaneria. Järeistä kuusipölleistä sorvataan vanerin väliviilua. Puu soveltuu hyvin myös akustisten soittimien rakennusmateriaaliksi. Puutyömateriaalina kuusi on kevyehköä, sen ominaispaino kuivana on noin 0,47.


title: Metsäkuusi

text: Nuoria vuosikasvaimia eli kerkkiä on käytetty kuusenkerkkäsiirapin valmistukseen. Niistä valmistetaan myös erilaisia juomia ja niitä voidaan käyttää mausteena. Kuusenkerkkiä käytetään myös luonnonlääkinnässä mm. reumaattisiin ja hengitystievaivoihin. Niitä voi syödä sellaisenaan.


title: Metsäkuusi

text: Pihkavoidetta on perinteisesti käytetty ihon vaurioiden hoitoon, ja se on hyväksytty lääkekäyttöön..


title: Metsäkuusi

text: Kuusi on Suomessa kaikkein perinteisin joulupuu.


title: Metsäkuusi

text: Kotikuusi kasvaa yhä edelleen monen maatalon tai omakotitalon pihalla. Sen on ajateltu suojelevan taloa. Karsikkopuu oli joskus kuusi, joka kasvoi yleisen tien varressa, ja siihen kaiverrettiin vainajan nimikirjaimet ja kuolinvuosi. Näin liitettiin vainaja tuonpuoleisten yhteisöön ja estettiin palaaminen elävien joukkoon kummittelemaan.


title: Fortepiano

text: Fortepiano tai vasaraklaveeri () on klassismin ajan alussa kehitetty kosketinsoitin, joka on pianon varhaismuoto. Se syrjäytti klassisen kauden pianokonsertoissa cembalon muun muassa monipuolisemman kosketusvivahteensa ansiosta. Soittimen ääni eroaa modernista pianosta selvästi.


title: Fortepiano

text: Moderni piano syrjäytti vasaraklaveerin täysin 1800-luvun alkupuolella. 1900-luvun jälkipuoliskolla sitä on kuitenkin ruvettu käyttämään toisinaan alun perin vasaraklaveerille tehdyn musiikin esityksissä.


title: Haperot

text: Haperot ("Russula") on laaja helttasienisuku. Ne muistuttavat ulkoisesti paljon lähisukulaisiaan, samaan "Russulaceae"-heimoon kuuluvia rouskuja, mutta eroavat niistä siinä, ettei haavoitetusta haperosta valu maitiaisnestettä rouskun tapaan. Haperojen lakki on usein kirkkaan värinen, mutta harmaantuu yksilön vanhetessa. Paras haperokausi on heinä-syyskuussa. Monet haperot ovat erinomaisia ruokasieniä, eikä myrkyllisiä haperolajeja tiedetä löytyvän Suomesta. Lajeja tunnetaan Suomesta noin 130, mutta lajimäärä voi todellisuudessa olla jopa kaksinkertainen. Seitsemän lajia on Suomessa luokiteltu uhanalaisiksi.


title: Haperot

text: Haperon tunnistaa helposti siitä, että jalkaa taitettaessa se "hapertuu" eli murtuu pieniksi juustomaisiksi paloiksi. Esimerkiksi seitikkien jalan voi puolestaan repiä koko jalan mittaisiksi suikaleiksi. Haperoksi tunnistamisen jälkeen sienestä voi maistaa palan ja sylkäistä pois, tärkeää on odottaa muutamasta sekunnista kymmeneen että sienessä mahdollisesti oleva kirpeys tulee esiin. Maultaan miedot haperot kelpaavat käytettäviksi ryöppäämättä, voimakkaan makuiset voi kiehauttaa, jotta väkevän maun saa pois.


title: Haperot

text: Haperoiden lajilleen tunnistaminen on monesti ongelmallista. Tunnistamista voi harjoittaa ilman mikroskooppiakin. Tässä merkitystä on kasvupaikalla, läheisillä puulajeilla, lakin ja jalan värillä, helttojen tiheydellä sekä tuoksulla ja maulla. Yksi paljon käytetty tuntomerkki on mallon värimuutokset. Tärkeä on myös lakin pintakelmun irtoamistapa. Edelleen itiöpölyn väri vaihtelee paljon lajista toiseen: Se voi olla valkoista, kermanväristä, okraa tai keltaista ja näiden sävyjä. Paljon käytetty itiöiden vertailussa on Romagnesin väriluokitus. Haperoiden taksonomiassa on kuitenkin mikroskooppisilla tuntomerkeillä ja viimeaikaisilla DNA-tunnistusmenetelmillä yhä suurempi merkitys.


title: Dizzy Reed

text: Darren Reed (s. 18. kesäkuuta 1963 Hinsdale, Illinois), taiteilijanimeltään Dizzy Reed, on yhdysvaltalainen muusikko. Hän tuli tunnetuksi liittyessään Guns N' Rosesiin vuonna 1990. Dizzy on edelleenkin yhtyeen jäsen. Dizzy soittaa koskettimia, mutta hallitsee myös bongot ja tamburiinin. Lisäksi hän myös laulaa taustalaulua.


title: Dizzy Reed

text: Hän esiintyy viidellä Guns N' Roses -levyllä, ja on ollut työstämässä myös uutta "Chinese Democracy" -levyä. Levyn tekeminen aloitettiin jo 1990-luvun lopussa, ja se julkaistiin Suomessa 22.11.2008. Guns N' Rosesin ohella Reed on myös tuottanut pikkubändien projekteja sekä tehnyt omia sooloprojektejansa.


title: Dizzy Reed

text: Dizzy esiintyy myös elokuvassa The Still Life.


title: Tatit

text: Tatit (Boletaceae) on eräs sienten heimo. Tatit ovat yleensä suuria tai keskisuuria, harvoin pieniä sieniä. Erotuksena helttasienistä, on tateilla helttojen sijasta lakin alapinnalla löyhästi kiinni oleva pillikerros. Pillikerrosta kutsutaan pillistöksi. Tateille tunnusomaista on jykevä jalka, ja säännöllinen muoto (jalka on säännöllisenmuotoisen lakin keskellä).


title: Tatit

text: Tatit ovat arvostettuja ruokasieniä. Suomessa esiintyvistä tattilajeista suurin osa on syötäviä, ja varsin moni laji herkullisena pidetty. Herkkutatti, punikkitatit, kangastatti ja voitatti kuuluivat perinteiseen suomalaiseen kauppasieniluetteloon 1.7.2012 asti, ja sen jälkeen ne ovat kuuluneet Eviran ylläpitämään suositeltavien ruokasienten luetteloon. Silti tateissa on myös syömäkelvottomia (mm. sappi- ja veritatti) ja lievästi myrkyllisiäkin lajeja (kuten piruntatti ja tauriontatti).


title: Tatit

text: Paras tattiaika on Pohjois-Suomessa elokuun puolesta välistä syyskuun lopulle ja Etelä-Suomessa elokuun lopulta syys-lokakuun vaihteeseen. Tätä ajankohtaa aiemminkin ja sen jälkeenkin tapaa tatteja, ensimmäiset jo elokuun alussa.


title: Käyttäjäkeskeinen suunnittelu

text: Käyttäjäkeskeisessä suunnittelussa ("User-Centered Design", UCD) lähtökohtana pidetään käyttäjien toiveita ja tarpeita. Tämä käyttäjänäkökulma pidetään mukana koko suunnitteluprosessin ajan. Menettelyllä pyritään takaamaan tuotteen hyödyllisyys ja helppokäyttöisyys. Kansainvälisen ISO 13407:1999 -standardin mukaan käyttäjäkeskeiseen suunnitteluprosessiin kuuluu tarvittaessa uudelleen toistettavina vaiheina:


title: Käyttäjäkeskeinen suunnittelu

text: Tunnetuin ja eniten käytetty käyttäjäkeskeinen suunnittelumenetelmä on Hugh Beyerin ja Karen Holtzblattin 1990-luvulla kehittämä Contextual Design.


title: Käyttäjäkeskeinen suunnittelu

text: Myös käyttäjäkokemus on tärkeä osa käyttäjäkeskeistä suunnittelua ja sitä tulisi soveltaa niin tuotteiden kuin palveluidenkin kehitykseen. Nykyisen ajattelumallin mukaan "tuote" on laite, joka antaa ihmisen saamaa kokemusta kohentavan palvelun, kun taas "palvelu" on asiakkaan saamaa kokemusta kohentava toiminto. Näin voidaan ajatella ihmisen ostavan autonoston yhteydessä oikeastaan kuljetuspalvelua.


title: Käyttäjäkeskeinen suunnittelu

text: Käyttäjälähtöisestä tuotekehityksestä on kirjoittanut muun muassa Cagan & Vogel (2003).


title: Matti ja Teppo

text: Matti ja Teppo on veljesten Matti Tapio (s. 8. elokuuta 1949 Turku) ja Teppo Ilmari (s. 1. maaliskuuta 1948 Turku) Ruohosen muodostama iskelmälaulajaduo. Heidän tunnetuimpia kappaleitaan ovat muun muassa ”Kissankultaa”, ”Et voi tulla rajan taa”, ”Mä joka päivä töitä teen”, ”Ensimmäinen”, ”Kaiken takana on nainen”, ”Mä tanssin hullun lailla” ja ”Näitä polkuja tallaan”. Matti Ruohonen on säveltänyt ja VeePee Lehto sanoittanut valtaosan veljesten lauluista.


title: Matti ja Teppo

text: Matti ja Teppo nousivat suursuosioon vuonna 1969, jolloin he aloittivat esiintymiset tanssilavoilla ja tekivät ensilevytyksensä ”Jos olet onnellinen”. Seuraavana vuonna kappale ”Kissankultaa” nousi listaykköseksi. Vuonna 1972 heiltä ilmestyi ensimmäinen albumi "Matti ja Teppo", ja vuonna 1975 he perustivat oman levy-yhtiönsä M&T Tuotanto Oy:n.


title: Matti ja Teppo

text: Matin ja Tepon kultarajan ylittäneitä levyjä on myyty Suomessa hiukan yli miljoona kappaletta, mikä tekee heistä toiseksi parhaiten Suomessa myyneen artistin Eppu Normaalin jälkeen. Matin ja Tepon albumeista tuplaplatinaa ovat myyneet "Et voi tulla rajan taa" (121 620 kappaletta) ja "Pidä itsestäsi huolta" (115 000). Duolla on 7 platinalevyä ja 29 kultalevyä.


title: Matti ja Teppo

text: Matti ja Teppo ovat esiintyneet yhdessä jo lapsuusiästä lähtien. Yhdessä veljensä Seppo Ruohosen kanssa Matti ja Teppo esiintyivät erilaisissa tilaisuuksissa. Kun Turun musiikkiopisto aloitti toimintansa, olivat Matti ja Teppo ensimmäisten sinne hyväksyttyjen oppilaiden joukossa. Nuoruudessaan veljekset opiskelivat viulun ja pianon soittoa, mutta sittemmin Matti ryhtyi soittamaan kitaraa ja säveltämään lauluja, kun Teppo toimi sanoittajana. Vuonna 1966 he voittivat "Ponnahdus pinnalle" -kilpailun folk-sarjan.


title: Matti ja Teppo

text: Vuonna 1983 ensimmäisessä Emma-gaalassa Matti ja Teppo voittivat vuoden miessolistin Emma-palkinnon, vaikka ovatkin duo.


title: Matti ja Teppo

text: Matti ja Teppo tekevät koko Suomen kattavan 50-vuotisjuhlakiertueen syksyllä 2019 konsertoimalla 18:lla paikkakunnalla. Kiertue huipentuu ”Viimeiseen konserttiin” Hartwall Arenalla Helsingissä sunnuntaina 15. päivä joulukuuta. Kiertueen jälkeen he keikkailevat enää hyvin valikoiden ja vain kesäisin.


title: Terminator 2 – Tuomion päivä

text: Terminator 2 – Tuomion päivä (, tai "Terminator 2") on vuonna 1991 ensi-iltansa saanut yhdysvaltalainen toiminnallinen tieteiselokuva, joka on jatkoa vuoden 1984 elokuvalle "Terminator – tuhoaja". Elokuvan on ohjannut James Cameron, ja sen pääosissa nähdään Arnold Schwarzenegger, Linda Hamilton, Edward Furlong ja Robert Patrick. Elokuvan tapahtumat sijoittuvat kolmentoista vuoden päähän edellisen elokuvan tapahtumista, kun kaksi terminaattoria saapuu vuodesta 2029 etsimään 13-vuotiasta John Connoria, joka tulee olemaan tulevaisuudessa ihmiskunnan vastarintaliikkeen viimeinen toivo sodassa koneita vastaan.


title: Terminator 2 – Tuomion päivä

text: Yhdysvalloissa elokuvan ensi-ilta oli 1. heinäkuuta 1991, ja Suomessa elokuva saapui teatterilevitykseen 4. lokakuuta 1991. "Terminator 2" herätti huomiota ennennäkemättömillä erikoistehosteillaan, joista merkittävimpänä voidaan pitää nestemäisestä metallista valmistetun T-1000-robotin kyky muuttaa muotoaan. Elokuva saikin odotetusti Oscar-palkinnon erikoistehosteistaan, ja tämän ohella elokuva voitti myös parhaan maskeerauksen, parhaiden äänitehosteiden sekä parhaan äänityksen Oscar-palkinnot. Lisäksi elokuva oli ehdolla parhaan leikkauksen ja parhaan kuvauksen Oscar-palkintoon. Näin ollen "Terminator 2" on sarjansa ainoa elokuva, joka on joko voittanut tai ollut ehdolla Oscar-palkintoon. Sitä pidetään rymistelyelokuvana ja yhtenä kaikkien aikojen parhaista toimintaelokuvista..


title: Terminator 2 – Tuomion päivä

text: Elokuva on saanut jatko-osat "" (2003), "Terminator – Pelastus" (2009) ja "Terminator Genisys" (2015).


title: Terminator 2 – Tuomion päivä

text: On vuosi 1995, yksitoista vuotta ensimmäisen "Terminator"-elokuvan tapahtumien jälkeen. Kaksi terminaattoria – T-800 (Arnold Schwarzenegger) ja T-1000 (Robert Patrick) – saapuvat aikamatkailun avulla vuodesta 2029 etsimään 10-vuotiaan John Connorin (13-vuotias Edward Furlong), josta tulisi tulevaisuudessa ihmisten vastarintaliikkeen johtaja. T-800 on ohjelmoitu suojelemaan Johnia, T-1000 taas tappamaan hänet. Johnin äiti Sarah Connor (Linda Hamilton) on joutunut mielisairaalaan yritettyään varoittaa muita koneiden vallankumouksesta. John elää sijaisperheessä Los Angelesissa, ja pitää oikeaa äitiään psykopaattina.


title: Terminator 2 – Tuomion päivä

text: T-1000 yrittää tappaa Johnin, mutta T-800 pelastaa pojan. John ymmärtää äitinsä olleen oikeassa ja päättää terminaattorin kanssa vapauttaa hänet mielisairaalasta. Pelastusyritys onnistuu, ja kolmikko pakenee Yhdysvaltain ja Meksikon väliselle alueelle. Sarah kysyy T-800:lta, kuka tulee kehittämään koneita hallitsevan ja ihmiskunnan tuhosta vastuussa olevan Skynet-supertietokoneen. T-800:n mukaan sen suunnittelee tietotekniikan jättiläisyhtiö Cyberdyne Systemsille työskentelevä Miles Dyson (Joe Morton). T-800 kertoo myös, että 4. elokuuta 1997 Skynet käynnistetään, ja 29. elokuuta 1997 Skynet tulee tietoiseksi ja tuhoaa ihmiskunnan suurkaupungit ydinaseilla.


title: Terminator 2 – Tuomion päivä

text: Sarah, John ja T-800 saapuvat keskellä autiomaata sijaitsevalle palkkasoturi Enrique Salcedan (Castilo Guerra) leirille. Sarahin mukaan Enriquesta ja tämän pojista tulisi tulevaisuudessa Johnin alaisuudessa taistelevia sotilaita. Sarah nukahtaa ja näkee painajaisen, jossa Skynet tuhoaa ydinaseella Los Angelesin. Sarah katsoo kauhuissaan, kuinka ydinräjähdys kärventää kaupungin asukkaineen tuhkaksi. Hän herää, ottaa aseensa ja ajaa autolla pois leiristä. John ja T-800 ymmärtävät, että Sarah aikoo murhata Milesin. Sarah murtautuu Milesin kotiin ja ampuu häntä olkapäähän. Milesin perhe ja paikalle saapuvat John ja T-800 saavat Sarahin säästämään Milesin hengen. T-800 kertoo tulevaisuudesta ja suostuttelee Milesin tuhoamaan kaiken Skynetin rakentamiseen liittyvän teknologian. Miles kertoo Cyberdyne Systemsin päämajassa säilytettävän aiemman terminaattorin kättä ja muistisirua.


title: Terminator 2 – Tuomion päivä

text: Sarah, John, T-800 ja Miles tunkeutuvat Cyberdyne Systemsin päämajaan, varastavat käden ja muistisirun sekä asettavat rakennuksen toimistoon pommeja. He kuitenkin herättävät poliisin huomion, ja SWAT-ryhmä tunkeutuu rakennuksen sisälle. Miles haavoittuu tulitaistelussa kuolettavasti ja uhraa henkensä laukaistakseen pommit. Hän räjäyttää itsensä ja rakennuksen kappaleiksi, mutta Sarah, John, T-800 ja poliisit ehtivät paeta rakennuksesta.


title: Terminator 2 – Tuomion päivä

text:
Kolmikko päätyy T-1000:n takaa-ajamana terästehtaaseen. T-1000:n ja T-800:n välisessä kamppailussa T-800 menettää toisen kätensä, ja T-1000 onnistuu hetkellisesti sammuttamaan T-800:n lävistämällä tämän rautakangella. Varavoimalla toimiva T-800 pelastaa Sarahin ja Johnin suistamalla T-1000:n sulaa terästä sisältävään altaaseen. John heittää altaaseen käden ja muistisirun. Lopuksi T-800 myöntää oppineensa ihmiselämän arvon ja Sarahin avulla T-800 tuhoaa myös itsensä teräsaltaassa, jottei Skynetiä voitaisi koskaan rakentaa. Elokuva päättyy Sarahin puhuessa toiveikkaana tulevaisuudesta.
Elokuvan kuvaukset aloitettiin 9. lokakuuta 1990 ja ne päättyivät 4. huhtikuuta 1991. Elokuvan tuotanto maksoi 100 miljoonaa Yhdysvaltain dollaria, mikä teki siitä aikansa kalleimman elokuvan. Elokuva menestyi erittäin hyvin, ja sen tuotto oli yksinään Yhdysvalloissa 204,8 miljoonaa dollaria ja kaiken kaikkiaan lipputulot kohosivat 519,6 miljoonaan, joka oli niin ikään tuolloin ennätys. "Terminator 2" oli vuoden 1991 menestynein elokuva.


title: Terminator 2 – Tuomion päivä

text: T-1000:n rooliin kaavailtiin alun perin heavy metal -yhtye W.A.S.P.:n laulaja Blackie Lawlessia, mutta roolin sai kuitenkin Robert Patrick. Syy roolinvaihtoon oli siinä, että Lawless oli Arnold Schwarzeneggeria pidempi, sillä T-1000:n piti soluttautua helposti tavallisten ihmisten joukkoon, joten Lawlessin pituus (193 cm) ei tullut kysymykseen. James Cameron oli myös suunnitellut Billy Idolia T-1000:n rooliin, mutta Idolin jouduttua vakavaan moottoripyöräonnettomuuteen vuonna 1990 hänen roolinsa elokuvassa peruuntui.


title: Terminator 2 – Tuomion päivä

text: 24. marraskuuta 1993 elokuvasta julkaistiin erikoisversio, joka sisälsi 17 uutta, ennennäkemätöntä kohtausta. Yhdessä näistä esiintyy edellisen "Terminator"-elokuvan päähahmo Kyle Reese. Nimellä ”Ultimate Edition” tunnettu versio loppuu tavalla, joka sulkee pois kolmannen elokuvan tapahtumat, sillä siinä Sarah Connor kertoo, ettei tuomion päivää tapahtunut ja että John on Kalifornian senaattori.


title: Terminator 2 – Tuomion päivä

text: Vuonna 2004 elokuvasta julkaistiin ohjaajan oma versio, "Terminator 2: Director's Cut", joka on 16 minuuttia teatteriversiota pidempi.


title: Terminator 2 – Tuomion päivä

text: Ehdokkuudet:


title: Terminator 2 – Tuomion päivä

text: "Varèse Sarabande" -studion tekemä "Terminator 2: Judgment Day (Original Motion Picture Soundtrack)" -albumi julkaistiin vuonna 1991.


title: Terminator 2 – Tuomion päivä

text: "Video-oppaassa" vuodelta 1994 Bello Romano sanoo "Terminator 2:n" 70 millimetrin teatteriversiota elämää suuremmaksi ja viiden tähden veroiseksi, mutta antaa arvioimalleen VHS-videojulkaisulle neljä tähteä viidestä. Yhdysvaltalainen "VideoHound’s Golden Movie Retriever" antaa elokuvalle kolme ja puoli tähteä neljästä.


title: Nougat

text: Nougat (lausutaan 'nugaa') on makeaa nekkumassaa, joka tehdään sokerista, joskus myös hunajasta, ja pähkinöistä tai mantelista. Vaalea pehmeä niin sanottu "ranskalainen nougat" sisältää myös munanvalkuaista. "Wienernougat" on erityyppinen ja sisältää vain sokeria, kaakaota, kaakaomassaa ja mantelia. Monissa suklaapatukoissa käytetty nougat-niminen massa sisältää yleensä myös voita tai kasvirasvaa, jotta se pysyy pehmeänä.


title: Nougat

text: Nougat'n valmistuksessa pähkinät jauhetaan tai rouhitaan, ja ne kuumennetaan yhdessä sokerin kanssa, kunnes sokeri sulaa. Jäähdytetäessä sokeri ei kiteydy vaan muuttuu amorfiseksi nekkumassaksi. Tällainen ruskea nougat on niin kovaa, että se yleensä murskataan rouheeksi ennen kuin se sekoitetaan esimerkiksi jäätelöön.


title: Nougat

text: Nougat on erityisen suosittua Etelä-Euroopassa, muun muassa Italiassa ja Espanjassa.


title: Garum

text: Garum (lat. < kr. "garon" tai "garos", jonkin tuntemattoman kalan nimi) oli antiikin kreikkalaisten ja roomalaisten käyttämä kalakastike. Se oli suosittua etenkin Roomassa. Se valmistettiin fermentoimalla kalanperkeitä viikkokausia auringossa. Tämän jälkeen niistä puristettiin käynyttä nestettä pulloon. Se tarjoiltiin usein maidossa ja hunajassa liotetun hanhenmaksan kera.


title: Garum

text: Roomassa garumin teko oli ainakin jossain vaiheessa kielletty kotioloissa sen kuvottavan löyhkän takia. Lopputuote oli kuitenkin verrattain miedon hajuista ja makuista, ja parhaat garumit olivat hinnaltaan yhtä kalliita kuin hajuvesi. Garum tuotti umami-makuaistimuksen.


title: Garum

text: Pompeji oli tunnettu garumistaan. Ainakin Plinius vanhempi, Martialis ja Apicius ovat kuvanneet garumia. Apiciukselta tunnetaan 350 garumia tarvitsevaa reseptiä.


title: Garum

text: Nykyisin garumia vastaavaa kalakastiketta käytetään yleisesti ruoanlaitossa erityisesti Thaimaassa "(nam pla)" ja Vietnamissa " (nuoc mam)".


title: Garum

text: Kalojen loinen, lapamato, oli levinnyt roomalaisajalla yllättävän laajalle, varsinkin verrattuna roomalaista edeltäneisiin pronssi- ja rautakauden kulttuureihin. Garumin ei-kypsentävien valmistus- ja säilöntätapojen vuoksi loisen munat säilyivät, joten lapamato levisi kastikkeen mukana. Kaakkoisaasialaisessa keittiössä käytettävän samantyyppisen kastikkeen korkea suolapitoisuus tuhoaa loisten munat.


title: Ympäristönsuojelulaki

text: Ympäristönsuojelulaki (lyhenne YSL) on yleislaki, joka säätelee lähinnä ympäristön pilaantumista ja siihen liittyviä velvoitteita ja määräyksiä. Laki sisältää säännökset maaperän, ilman ja vesien suojelusta. Lain tavoitteena on ympäristön pilaantumisen ennaltaehkäisy.


title: Ympäristönsuojelulaki

text: Laki uudistui viimeksi vuonna 2014, jolloin Euroopan unionin teollisuuspäästödirektiivi tuli osaksi Suomen lainsäädäntöä. Tällöin parhaan käyttökelpoisen tekniikan käyttämisestä tuli oikeudellisesti sitovaa päästötasojen osalta.


title: Ympäristönsuojelulaki

text: Pilaantumisen torjumiseksi YSL sisältää lupajärjestelmän. Toiminta, josta aiheutuu pilaantumisen vaaraa, on luvanvaraista. Aluehallintovirasto päättää merkittävimmistä luvista sekä sellaisista toiminnoista, jotka tarvitsevat sekä vesi- että ympäristönsuojelulain mukaisen luvan. Aluehallintovirasto päättää myös vesiin ja viemäriin päätyvien päästöjen luvista. Muista ympäristöluvista päättävät kunnan ympäristönsuojeluviranomaiset.


title: Henttaa

text: Henttaa () on Espoon kaupunginosa, joka sijaitsee Kehä II:n länsipuolella, Kuurinniityn, Sepänkylän ja Olarin välissä. Espoon keskuspuisto ympäröi kaupunginosaa usealta suunnalta.


title: Henttaa

text: Henttaan Storåkernin pellolle, vanhan asutuskeskittymän ja Kehä II:n väliin, ollaan rakentamassa Suurpellon asuin- ja työpaikka-aluetta. Henttaan palveluihin kuuluu päiväkoti, postilaatikko, urheilukenttä, paperinkeräysastia, rullalautaramppi sekä tenniskenttä. Lähimmät muut palvelut ovat Suurpellossa, Olarissa, Mankkaalla tai kauempana Espoossa ja Helsingissä.


title: Henttaa

text: 2010-luvun alussa Henttaalla on suoritettu voimakasta täydennysrakentamista.


title: Henttaa

text: Henttaalla ilmestyy Lillhemtin omakotiyhdistyksen toimittamana oma lehti, Lillhemtin Sanomat – Lillhemt Bladet, joka alkoi ilmestyä vuonna 1983.


title: Henttaa

text: Vanhoissa kartoissa esiintyy kylännimi "Hemtans". Nimi on kirjoitettu 1540 asussa "Henttheby", 1583 "Hänte by" ja 1584 "Haenttans". Åke Granlund on katsonut luontevimmaksi yhdistää nimen suomalaiseen nimistöön. Esimerkiksi Lounais-Suomen Halikossa on tila nimeltä "Hänti", jota on pidetty henkilönnimen sisältävänä. "Hemtans"-muotoon sisältyvä "m" on murteiden vaikutusta, "n" on mukautunut "t":n edellä "m":ksi. "-ans"-nimet tarkoittavat tavallisesti yksinäistilaa tai pikku kylää.